حەوتی مانگی بەفرانباری ١٣٩٦ی هەتاوی لە شاری "مەشهەد" ناڕەزایەتیەكی جەماوەری دەستی پێ‌كرد كە لە ماوەی چەند ڕۆژدا تەشەنەی سەند بۆ زیاتر لە ٨٠ شاری بچووك و گەورەی ئێران. لە ڕە‌وتی ئەو ناڕە‌زایەتیانەدا بەپێی هەندێك سەرچاوە، زیاتر لە ٣٠ كەس بوونە قوربانی كە ٧ كەسیان لە زیندانەكان و لە ژێر ئەشكەنجەدا گیانیان لە دەست دا. ئەگەرچی وەك هەمیشە كۆماری ئیسلامیی ئێران وێڕای نكۆڵی لە كوشتنی ناڕازیان، گیان لە‌دەستدانی سەرجەم ئەو ٧ كەسەی بە خۆكوژی لە قەڵەم دا. له یەكەم ڕۆژی دەسپێكی خۆپیشاندانەكاندا دروشمی خەڵك زۆرتر دژی گرانی و بێ‌كاری و بە گشتی سیاسەتەكانی دەوڵەتی "ڕووحانی" بوو، هەر وەها ڕووماڵی ئەو خۆپیشاندانە لە لایەن میدیاكانی سەر بە بەرەی بەرهەڵەستكاران و توندڕە‌وەكان ئەو بیرۆكەی هێنا ئاراوە كە لە ڕاستیدا دژبەرانی حەسەن ڕووحانی دەیانەوێت بارودۆخی كارەساتباری ئابووریی وڵات وەكوو هەلێك بقۆزنەوە بۆ زەبرلێدان لە دەوڵەتی دووازدەهەم و بەم جۆرە هەموو بەرپرسیارێتیی ئەو هەلومەرجە بخەنە ئەستۆی ڕووحانی و هەروەها بەرەی ڕێفۆڕم‌خوازەوە. بەڵام ڕەوتی ڕووداوەكان بە ئاقارێكی دیكەدا ڕۆیشت و لە ماوەی كەمتر لە یەك حەوتوودا بازنەی خۆپیشاندانەكان پەڕەی سەند بۆ زیاتر لە ٨٠ شاری ئێران و دروشمەكانیش بە شێوەیكی ڕادیكاڵ گۆڕان. لە یەكەم هەنگاودا خەڵك ڕووی قسە و تووڕەییان لە هەموو سیستم و بە تایبەت ڕێبەری كۆماری ئیسلامی كرد و چ بە شێوەی ڕاستەوخۆ چ بە شێوەی ناڕاستەوخۆ و بە دروشمی دژی سیاسەتی ناوچەیی حكوومەت، ناڕەزایەتی و دژایەتیی قووڵی خۆیان دژی كەسی یەكەمی سیستم واتە خامنەیی، دەربڕی. ئەوەش بەو مانا بوو كە كۆنتڕۆڵی دۆخەكە لە دەس دەرچووە و جەماوەری وەزاڵەهاتووی ئێران ئەو هەلەیان كرد بە دەرفەتێك كە ڕە‌نگە بتوانن ئاڵوگۆڕێك پێك بێنن یان لانیكەم خواست و هەستی ڕاستەقینەی خۆیان بەرامبەر بە حكوومەت نیشانی نەك بەرپرسانی ئێرانی، كە هەموو ڕای گشتیی جیهان بدەن. تا ئێرە، ئەو بەسەرهاتە دیاردەیەكی چاوەڕوان كراو بوو، بەڵام لەم نێوانه و لە زۆربەی شارەكاندا تێكڕای خەڵك دروشمێكیان بەرز كردەوە كە لە مەودای نێوان ١٣٧٦ و بە دەسەڵات گەیشتنی ڕێفۆڕم‌خوازان تاكوو ١٣٩٦-واتە ٢٠ ساڵ- یەكەم جار بوو فەزای سیاسیی ناوخۆی ئێران و بەتایبەت لە ڕەوتی خۆپیشاندانەكاندا دەگەیشتە گوێ. خەڵك هاواریان دەكرد "اصلاح گلب اصولگرا، دیگه تمومه ماجرا". پەیدابوونی ئەم درووشمە زەبرێكی گەورەی ناوەخت بوو لە باڵی بەناو ڕێفۆرم‌خوازی حكوومەتی و ئەو لایەنە تێگەیشت كە وەك ساڵانی پێشوو و بەتایبەت تا ساڵی ١٣٨٨، پێگەی جەماوەری و كۆمەڵایەتیی نەماوە و دەبێت تەدبێرێكی بۆ ببینێتەوە.\nدژكردەوەی بەرەی تووندڕە‌وی دژی ڕووحانی لە دوو سێ ڕۆژی یەكەمدا ڕووماڵ‌كردنی بەربڵاوی ناڕەزایەتییە‌كان و تەنانەت پشتگیری لە خەڵك و خواستەكانیان بوو كە هەڵبەت لە مێژووی كۆماری ئیسلامیدا ئەوە یەكەم جار بوو شتێكی لەو شێوە و لە لایەن ئەو باڵەوە بێتە ئاراوە. دواتر، كە دروشمەكان ڕێك هێڕشیان كردە سەر هەموو چوارچێوە و بنەماكانی كۆماری ئیسلامی و بەتایبەت بنەمای سەرەكیی ڕژیم واتە "ولایت فقیە"، ئەو لایەنە دیسان هەوڵیدا لە سیاسەتی یەك بە دیوار و یەك بە بزمار، پێڕەو بكات و بەو پێیە هەم داكۆكی لە خواستی ڕۆژانی یەكەمی سەرهەڵدانەكە، واتە پرسی گرانی و هەڵاوسان و گەندەڵی، بكات و هەم دروشمە ڕادیكاڵەكان گرێ بدات بە هێزی دەرەكی و بە وتەی خۆیان دوژمنانی "انقلاب اسلامی". بەڵام لەو هەلومەرجەدا ئەو لایەنە ئامادە نەبوو ئەو دەرفەتە زێڕینە لە دەست بدات و هێرشێكی هەمەلایەنە نەكاتە سەر ڕووحانی و باڵی ڕێفۆرم‌خواز. وەكیتر، لەم نێوانەدا هەڵویست و دژكردەوەی ڕێفۆرم‌خوازان جێگای سەرنج بوو، بە شێوەیەك كە دەتوانین سەرهەڵدانی جەماوەریی بەفرانباری ١٣٩٦ وەك خاڵێكی وەرچەرخان لە ژیانی سیاسیی ئەو ڕە‌وتە دەستنیشان بكەین. لە ڕە‌وتی ئەو ناڕەزایەتیانەدا بوو كە پاش ٢٠ ساڵ، باڵی ڕێفۆرم‌خوازی ناو دەسەڵات خۆی و سرووشتی ڕاستەقینەی خۆی دەرخست و سەلماندی كە بانگەشەی چەندین ساڵەی ئۆپۆزیسیۆنی ڕاستەقینەی كۆماری ئیسلامی لەمەڕ ئەو ڕەوتە دوور لە ڕاستی نییە. لە دوو سێ ڕۆژی یەكەمدا باڵی ڕێفۆرم‌خواز ناڕاستەوخۆ بەرهەڵەستكارانی وەك پاڵنەری ئەو ڕووداوانەی مەشهەد ناوزەد كرد و تەنانەت هۆشداریان دەدایە ئەو لایەنە كە پەرە‌سەندنی ئەو ڕەوتە نەك بە زەرەری ئێمەیە بەڵكوو دەبێتە خەسار و كارەسات بۆ هەموو سیستم و تەنانەت ئێرانیش واتە، بە جۆرێك هەڕە‌شەیان لە باڵی توووندڕە‌و دەكرد كە گەر كۆتایی بەو دۆخە نەهێنن بوونی هەموویان دەكەوێتە مەترسییەوە. هەندێك لایەن و كەسایەتیش هێزی ئۆپۆزیسیۆنی دەرەوەی دەسەڵاتی وەك پاڵنەری ئەو ناڕەزایەتیانە لە قەڵەم دەدا و بە هەموو شێوەیەك ئەو حەرەكەتەیان ئیدانە دەكرد. بۆ وێنە حەمیدڕەزا جەلایی‌پوور دەڵێت: "ڕاستگۆیانە بڵێم ڕێفۆرم‌خوازەكان دژی هەر جۆرە كۆبوونەوەی سەر شەقامن كە "ڕووخان‌خوازەكان"–مۆجاهێدین و سەڵتەنەت‌خواز_ ڕێنوێنیان دەكەن و بەتەواوەتی دژی ئەوەین و ئەوەش بە دەنگی بڵێند ڕایدەگەیەنین". ڕۆژی ١١ی بەفرانباریش كە ناڕەزایەتییەكان خەریك بوو پەرەبستێنێت عەباس عەبدی، ڕێفۆرمیستی بەناوبانگ لە ڕۆژنامەی "اعتماد"دا دەنووسێت: "ئەو دۆخە ئەركی ئێمە زیاتر دەكاتەوە كە لە بەرامبەر هەر خراپەكاریەك كە سەقامگیری و ئاسایشی ئێران و مانەوەی شارەستانیەتی ئێرانی بخاتە مەترسی دژكردەوەمان هەبێت". دیسانەوە جەلایی‌پوور خێرا لە بابەتێكدا قامكی بۆ بەرهەڵەستكاران ڕادەكێشێت و دەڵێت: "ئەو ناڕەزایەتیانە لە دەستپێكدا نە خۆڕسك و جەماوەری بەڵكوو ڕێكخراو بوون. بەشداریی ژنان بە حیجابی تەواوی ئیسلامی زۆرتر لە رێپێوانی حكومەتی لە رۆژانی قودس و ٢٢ی رێبەندان دەچوو و دواتر خەڵكیش پێوەست بوون بەو خۆپیشاندانە"ەوە كە هەڵبەت ڕوونە مەبەستی دەستپێكی خۆپیشاندانەكانە لە شاری مەشهەد.\nلەم نێوانەدا ڕاگەیاندنی "مجمع روحانیون مبارز" بە سەرۆكایەتیی "محەممەدی خاتەمی" ڕووناكی تەواوی خستە سەر هەڵویستی گەورە بەرپرسانی ڕەوتی ڕێفۆرم‌خوازی ناو حكوومەت. ئەو لایەنە لە ڕاگەیاندنەكەیدا لە لایەك باس لەوە دەكات كە دەبێت دەنگی خەڵك ببیسترێت و بەستێنی چارسەریی كێشەكان ئامادە بكرێن و لە لایەكی دیكەوە بە تووندی هێڕش دەكاتە سەر جەماوەر و لاوانی ناڕازی و بە هەلپەرەست و تێكدەر ناوزەدیان دەكات كە مڵك و ماڵی گشتی تێك دەدەن و بێ‌ڕێزی بە بنەما پیرۆزەكانی ئایین و نەتەوەیی دەكەن و تەنانەت بەرپرسی كوشتنی مرۆڤە بێ‌تاوانەكانن و هەروەها پێڕە‌وی لە ئامانجی پیس و گڵاوی دوژمنان دەكەن. دواتریش بە وتەی خۆیان دوژمنانی سوێندخواردووی ئێران و لە سەرووی هەموویانەوە ئامریكا و "تیرۆریستەكانی" موجاهێدین تاوانبار دەكات كە هەوڵیان داوە ئاگری ئەو سەرهەڵدانە گەش بكەنەوە. ئەگەرچی دواتر و لە ٢٥ی بەفرانباردا خاتەمی هەوڵیدا بە ڕاگەیاندنێكی دیكە هەندێك لە وتەكانی پێشووی پاشگەز ببێتەوە بەڵام ڕاستی ئەوەیە كە یەكەم ڕاگەیاندنی ئەو ڕێكخراوەیە ڕێك خواست و هەڵویستی لایەنی ڕێفۆرم‌خواز بە ڕێبەرایەتیی محەممەدی خاتەمیە. واتە، لە ڕەوتی خۆپیشاندانەكانی بەفرانباری ١٣٩٦دا ڕێفۆرم‌خوازان هەوڵیاندا لە لایەك بەرهەڵەستكارانی تووندڕەوی ناو دەسەڵات بە پاڵنەری یەكەمی ئەو ڕووداوانە بزانن و دواتر ئامریكا و دەستی دەرەكی و مۆجاهێدین و سەڵتەنەت‌خواز وەك هۆكاری پەرەسەندنی ناڕەزایەتییەكان لەقەڵەم بدەن و لە ئاكامیشدا خەڵكی وەزاڵە هاتوو وەك تاوانبار و بە قەولی خۆیان هەل‌پەرەست و "تێكدەر" نیشان بدەن. ئەوەش سەلمێنەری ئەو ڕاستیەیە كە ئەو باڵەش وەك لایەنێكی هەل‌پەرەست لە هەوڵی مانەوەی خۆیدایە لە بازنەی دەسەڵاتدا. دواتر دەنگۆی ئەوە بڵاو كرایەوە كە گوایە خاتەمی بە نهێنی دوو یان سێ جار و بە بانگهێشتی خامنەیی، سەردانی ڕێبەری كۆماری ئیسلامیی كردووە و ئەوەیكە ئەوە چەندە ڕاستە یان نا ڕوون نییە. خاڵی گرنگ و سەرنج‌ڕاكێش لەم نێوانەدا ئەوەیە كە ڕەوتی ڕووداوەكان و هەڵویستەكانی ئەو كات و دواتری باڵی ڕێفۆرم‌خواز نیشانی دەدەن كە خاتەمی و تاقمەكەی، لە هەوڵی ئەوەدا بوون و هەن كە ناڕەزایەتییە‌كانی بەفرانبار بكەن بە هەلێك و دەرفەتێك كە سەر لە نوێ بێنە ناو بازنەی دەسەڵات. ئەو لایەنە لە لایەك بە تووندی ڕەخنەیان لە خۆپیشاندەران گرت و دەروەستیی قووڵی خۆیان بۆ حكوومەتی ئیسلامی دووپات كردەوە و لە لایەكی دیكەوە بە كەڵك‌وەرگرتن لە دروشمی خەڵك و جەماوەر، ئەوەیان بە گوێی خامنەییدا گەیاند كە ئێمە و ئێوە لە یەك ئاڵقەی فیكری داین و لە چاو جەماوەریش وەكوو یەكین. كەوابوو، ئامانج و چارەنووسی هاوبەشمان هەیهە و باشترە درگای دەسەڵات بە ڕووی ئێمەشدا بكرێتەوه. لێرەدا خاڵێكی گرنگ دەردەكەوێت، ئەویش ئەوەیە كە دروشمی "اصلاح گلب اصولگرا، دیگه تمومه ماجرا" دەرەنجامی هەڵسوكەوتی ڕێفۆرم‌خوازان لە ماوەی ٢٠ ساڵی پێشوو و بەتایبەت دوای قەیرانی ١٣٨٨ە و سەرۆكی ئەو باڵە واتە خاتەمی، سەرەڕای هەموو تاوان و جینایەتەكانی خامنەیی و سوپای پاسداران هەر جارەو بە بیانوویەك خوازیاری ئاشت‌بوونەوە لەگەڵ ڕێبەر بووە و بە هەموو تواناوە هەوڵی داوە كە بە فرتوفێڵ خەڵك بهێنێتە پای سندووقی دەنگدان. بەڵام، دوای ٥ ساڵ دەسەڵاتدارێتیی ڕووحانی وەك پیاوی جێی متمانەی ڕێفۆرم‌خوازەكان، جگە لە قەیران و كارەساتێكی بێ‌وێنە لە مێژووی گەلانی ئێراندا هیچ دەسكەوتێكی دیكەی نەبووە. لەم نێوانەدا سەرەڕای ئەوەی كە ڕووحانی زۆربەی بەڵێنەكانی_ تەنانەت ئەو بەشەی كە بە دۆستانی ڕێفۆرم‌خوازی خۆی دابوو_ نەبردە سەر و بگرە لە چاو سەردەمی ئەحمەدی نەژاد، هەلومەرجی كۆمەڵایەتی و سیاسی و فەرهەنگیی ئێستا داخراوتر و كارەساتبارتر بووە. بەشێكی بەرچاو لە خەڵك، كە ڕەنگه لە ژێر كاریگەریی بانگەشه و پڕۆپاگەندەی ڕێفۆرم‌خوازەكان، بۆ نموونە لە ترسی جەنگ و وێرانی، لە ماوەی یەك دەیەی ڕابردوودا هەرجاره و بە بانگەشەی كەسانێك وەك خاتەمی، هەوڵیان دا دڵخۆش بە سندووقی دەنگدان ببن. ئێستا دەبینن نەك هیچ كێشەیەك لە ژیانیاندا چارەسەر نەبووە  بەڵكووپێچەوانەوە قەیرانەكان بەڵكوو ئەم كێشانە گەیشتووتە ئاستێكی مەترسیدار كە تەنانەت هەڕەشەیە لەسەر ژیانی ئینسانیی هەموو كۆمەڵگا. ئەوەش لە كاتێك دایە كە بە چاوی خۆیان دەبینن كە باڵی ڕێفۆرم‌خواز بە پێچەوانەی ئیددەعاكانی خۆیان نەك بەدەم خەڵك و خواستەكانیانەوە نایەن بەڵكوو بە هەموو توانایەكەوە لە هەوڵی پاراستنی دەسەڵات و سیستمی كۆماری ئیسلامیدان؛ سیستمێك كە لە چاوی زۆرینەی ڕەهای خەڵكی ئێرانەوە تەنیا هۆكاری هەموو قەیرانەكانی ئێستای وڵاتە و بەس. وەك دوا خاڵ دەبێت ئەوەش دیسان وەبیر بهێنینەوە كە دژكردەوەكانی باڵی ڕێفۆرم‌خوازی كۆماری ئیسلامی سەبارەت بە خۆپیشاندانەكانی بەفرانباری ساڵی پار، سەلماندنی ئەو ڕاستیەیە كە كۆماری ئیسلامی بە هیچ شێوەیەك هەڵگری ڕێفۆرم و چاك‌سازی نییە و هەرچەشنە چاك‌سازیەك كە بە مانای پاراستنی ئازادی، كەرامەت و مافی شارۆمەندان بە تاك و كۆمەڵ بێت، لەگەڵ بنەما فیكری و ئایدیۆلۆژیكیەكانی ئەو سیستمەدا نایەتەوە و ناكرێت لەسەر یەك ئایدیۆلۆژیای تایبەت و بە سەپاندنی یەك بیرۆكە بەسەر هەموو خەڵكی وڵاتێكدا، چاوەڕوانی ئازادی و چاك‌سازی بێت.\nئه‌م بابه‌ته 4820 جار خوێنراوه‌ته‌وه


بانگەشەی هەڵبژاردن لەچەند شوێنێکی هەڵەبجە قەدەغەكراوە\nهەواڵ / کوردستان :: 14/04/2018 :: 986 جار بینراوە\nلەچەند شوێنێكی سەرەكی لەپارێزگای هەڵەبجە بانگەشەی هەڵبژاردن قەدەغە دەكرێت و بەكارهێنانی چەند ماددە و كەرەستەكیش قەدەغەكران كە زیان بە ژینگە دەگەیەنن.\nلەكۆنگرەیەكی ڕۆژنامەوانیدا كوێستان ئەكرەم، سەرۆكی شارەوانی هەڵەبجە ئاماژەی بەوەكرد، بەمەبەستی پاراستنی ژینگە و سیمای شارەكەمان و دووركەوتنەوە لە قەرەباڵغیكردنی ناوبازاڕ، ئەمڕۆ لەگەڵ نوێنەری لایەنە سیاسییەكانی هەڵەبجە كۆبوینەوە.\nوتیشی "هەموو لایەك لەسەر چەند خاڵێك ڕێككەوتین، بەجۆرێك چەند شوێنێكی دیاریكراومان بۆ بانگەشەی هەڵبژاردن قەدەغە كردووە".\nسەبارەت بەو شوێنانەی بانگەشە تیایاندا قەدەغەیە، رایگەیاند "لە سەرەتای فولكەی عومەری خاوەر تاوەكو سەرۆكایەتی شارەوانی لەوێشەوە تا فولكەی مامۆستای نەناسراو و سەنتەری شار هەڵواسین و داكوتینی هەموو جۆرە فلێكس و كاغەز و لافیتە و ئاڵایەك قەدەغەیە".\nئەوەشی ڕاگەیاند "بەهەموو شێوەیەك مادەی لكێنەر وەك (سیكۆتین، كەتیرە، لەزگە و هێلم) قەدەغەیە بۆ هەڵواسینی وێنە، هاوكات سەرجەم فەرمانگە حكومییەكان و ناوەندەكانی خوێندن و زانكۆ و پەیمانگاكان، شوێنە ئایینییەكان و شوێنەوارەكان و شوێنە كلتورییەكان قەدەغەیە بۆ هەڵواسینی وێنە و هەر جۆرە بانگەشەیەكی هەڵبژاردن".\nسەرۆكی شارەوانی هەڵەبجە ئەوەشی ڕونكردەوە، هەموو جۆرە نوسینێك ڕاستەوخۆ لەسەر دیوارەكان و داپۆشینی هێماكانی ڕێنمایی هاتوچۆ و ستونی ترافیك لایتەكان و بەكارهێنانی پارك و باخچە و دار و درەختەكان بۆ بانگەشەی هەڵبژاردن قەدەغەیە، لە ئەگەری پابەند نەبوونی هەر حزب و لایەنێك بە گوێرەی یاسا مامەڵەی لەگەڵ دەكەین.


ئه‌وه‌ی کۆشکی سپی.. تازیه‌نامه بوو.\nدوای ئه‌وه‌ی هاوپه‌یمانیی کوردستان له جه‌نگه په‌رله‌مانییه‌که‌ی به‌غدا، سه‌باره‌ت به یاسای هه‌ڵبژاردن، کۆڵی دا و کوردی ته‌سمیلی قه‌ده‌ر و بڕیار و سووربوونی نه‌یارانی کرد، له کاتێکدا هێشتا به هاوکاریی کوتله‌ی یه‌کگرتوو، یارییه‌کی سیاسیی له‌بار و تا ڕادایه‌ک سه‌رکه‌وتوو، ده‌کرا.. له‌سه‌ر داوای سه‌رکردایه‌تیی کورد و پێش ئه‌وه‌ی بزانرێ ده‌قه‌که چۆن داده‌ڕێژرێ و چه‌نده له به‌رژه‌وه‌ندیی کوردایه، کۆشکی سپی به‌یاننامه‌یه‌کی ده‌رکرد.. ئه‌وه‌ی نه‌ختێ به‌وردی بیخوێنێته‌وه، حاڵی ده‌بێ له‌وه‌ی که بڵاوکراوه‌یه‌کی گشتییه و هیچ تایبه‌تمه‌ندییه‌کی بۆ کورد تێدا نییه، بگره به‌زه‌ره‌ری کورد ته‌واو ده‌بێت ..که‌ره‌م که له ده‌قه‌که بڕوانه و لێی ورد به‌ره‌وه :\n"له ساڵی (2005)ه‌وه، ویلایه‌ته یه‌گرتووه‌کان پاڵپشتی له ده‌ستووری عێراقی کردووه وه‌ک بنه‌مایه‌ک بۆ گشت عێراقییه‌کان که بتوانن مافه‌کانیان بپارێزن و هه‌روه‌ها پێکه‌وه کار بکه‌ن بۆ بونیادنانی یه‌کگرتنه‌وه‌ی نیشتیمانی. ئه‌م ده‌ستووره لەگه‌ڵ دروستکردنی حکومه‌تی هه‌رێمی کوردستان کاریگه‌رییان هه‌بووه بۆ سه‌ر سه‌قامگیریی عێراق. ویلایه‌ته یه‌گرتووه‌کان پاڵپشتی به‌هێزی خۆی بۆ خه‌ڵکی عێراق و حکومه‌تی هه‌ڵبژێردراو دووپات ده‌کاته‌وه، هه‌روه‌ها رێزی خۆی بۆ ده‌ستووری عێراق دووپات ده‌کاته‌وه، لەگه‌ڵ مادده‌ی (140) که ناوچه ناکۆکیداره‌کان وه‌ک که‌رکوک و سنووره ناکۆکیداره‌کانی دیکەی ناوخۆ ده‌گرێته‌وه، هه‌روه‌ها مادده‌ی (142) که باس له پرۆسه‌ی هه‌موارکردنی ده‌ستوور ده‌کات. به‌رده‌وام ده‌بین له پاڵپشتیکردن له خه‌ڵکی عێراق و حکومه‌تی هه‌ڵبژێردراویان که کار ده‌که‌ن بۆ جێبه‌جێکردنی ده‌ستووری عێراق به شێوه‌یه‌کی ته‌واو و دادپه‌روه‌رانه.\nگرفتی زۆر لە بەردەم عێراقدا هەیە، لەگەڵ بوونی ناڕەزایی لە نێوان حکومەتی عێراق و هەرێمی کوردستان. ویلایەتە یەکگرتووەکان ئامادەیە بۆ یارمەتیدانی گشت عێراقییەکان بۆ ئەوەی لە دەوری یەک کۆببنەوە و چارەسەری نوێی سیاسی بدۆزنەوە بۆ ئاسانکردنی گرفتە کۆنەکانیان، ترسە کۆنەکان لاببەن و پێکەوە ئایندەیەک بونیاد بنێن وەک ولاتێکی سەرفراز، شوێنی مێژوویی خۆی لە کۆمەڵگەی نێودەوڵەتی به‌ده‌ست بێنێت" ئه‌م ده‌قه له سایتی زاگرۆس تێڤێیه‌وه وه‌رگیراوه.\nئه‌وه‌ی که میدیای کوردیی دۆڕاو جه‌ختی له‌سه‌ر ده‌کا، به‌وه‌ی گوایه ئه‌مریکا له مه‌سه‌له‌ی که‌رکووک و مادده‌ی 140 دا پاڵپشتی کوردی کردووه، ته‌نیا چه‌واشه‌کردنی ڕای گشتییه که زێتر سه‌رقاڵه به کێشه‌ی کاره‌با، ده‌نا به‌یاننامه‌که هه‌ر یه‌کسه‌ر مادده‌ی نێوبراو به پیاده‌کردنی مادده‌ی 142 که باس له هه‌موارکردنی ده‌ستووری عێراق ده‌کا، ته‌واو ده‌کات، که کارتێکی به‌هێزه بۆ بێهێزکردنی پێگه‌ی سیاسیی کورد له عێراق به‌گشتی و فه‌شه‌لهێنان به مادده‌ی 140 به‌تایبه‌تی.\nکۆشکی سپی، به‌م به‌یاننامه عیراقییانه‌ی بۆ ڕه‌وشی کورد تازیه‌نامه بوو، هه‌م له ناڵی دا و هه‌میش له بزمار. هاوکات بێجگه له‌وه‌ی کڵاوی نایه سه‌ر سه‌رکردایه‌تیی کورد، غه‌یره کوردیشی قایل کرد، به‌وه‌ی جڵه‌وی کورد له ئاخریدا هه‌ر له ده‌ست ئه‌واندایه، ئه‌وه‌ی ئه‌مریکاش بۆ کورد و که‌رکووکی ده‌کا، له‌وه زێتر نابێ که دیمستۆرای نوێنه‌ری نه‌ته‌وه‌یه‌کگرتووه‌کان ( که ده‌کا ئه‌مریکا ) پێشکه‌شی کرد و پاشان لێی دا ڕۆیشت، نه‌مانزانی چی کرد و چ ئاوێکی ڕشت.. گشت ئه‌مه‌ش، سه‌باره‌ت به‌وه‌ی کورد کاتێ له لوتکه‌دایه و حسێبێکی بۆ ده‌کرێ، به فیکه‌یه‌ک بۆی داده‌به‌زێ و هه‌ست و نیستی له‌ده‌ست ده‌دا، هه‌روه‌ک ئه‌مجاره له به‌غدا و له دوا ساته‌کانی خۆڕاگریدا، کردی.\nله‌نێوان ته‌نسيقه‌که‌ی که‌مال که‌رکووکی و وه‌فدی کورد له واشنتۆندا.\nله کۆنفرانسه ڕۆژنامه‌وانییه‌که‌ی دوای ئیمزاکردنی ياسای هه‌ڵبژاردنی عێراقدا، که هاوپه‌يمانیی کوردستان له‌ژێر فشاری ئه‌مريکا و نه‌ته‌وه‌یه‌کگرتووه‌کاندا، ئیمزای کرد، سه‌رۆکی تازه‌ی په‌رله‌مانی کوردستان که‌مال که‌رکووکی جه‌ختی له‌سه‌ر ئه‌وه کرده‌وه که ده‌بێ له‌مه‌ولا ته‌نسيق له نێوان لايه‌نه کوردييه‌کاندا هه‌بێ، بۆ ئه‌وه‌ی به هێزێکی يه‌کگرتووه‌وه ڕووبه‌ڕووی ڕووداو و پێشهاته‌کان ببنه‌وه.. بۆ نموونه، گله‌يیی له‌وه ده‌کرد که ته‌نسيق له‌نێوان هه‌ولێر و وه‌زيره کورده‌کانی به‌غدا نییه.. هه‌ڵبه‌ت ئه‌م ئامۆژگاری و داوايانه، دوای ئه‌و نه‌زيلۆکانه بوون که  تیشکیان ده‌خسته سه‌ر ئه‌و فێڵه‌ی گوايه له به‌غدا لێیان کراوه، وه‌ک بڵێی کورد تازه سياسه‌ت ده‌که‌ن و هێشتا چه‌چه‌پلن!\nئه‌و بڕوبیانووه‌ی سه‌رۆکی په‌رله‌مان، وێڕای 50 ساڵ له وانه‌ی دانوستان و 20 ساڵ له ئه‌زموونی حوکمڕانيدا، هاوکات دوای ئه‌و خۆبه‌ده‌سته‌وه‌دان و خۆهاوێشتنه باوه‌شی ويست و حه‌زی ناحه‌زانی کورد له په‌رله‌مانی عێراقدا، به‌رانبه‌ر چاکه‌ی ته‌له‌فۆنێکی باڕاک ئۆباما و نامه‌يه‌کی سه‌ره‌خۆشیی کۆشکی سپی، که فه‌ريکه ياسازانێکیش ده‌زانێت که ئه‌م هه‌ڵوێستانه له بازاڕی سياسه‌تدا پووڵێکی قه‌ڵپ ناهێنن..ئه‌رێ، ئه‌و شێروڕێوی هێنانه‌وه‌يه‌ی که‌مال که‌رکووکی، هیچ په‌يوه‌ندييه‌کی به نه‌بوونی ته‌نسيق و کۆکی نه‌بووه له‌نێوان لايه‌نه کوردييه‌کانی نێو په‌رله‌ماندا. بگره له مێژووی عێراقدا ڕووی نه‌داوه کوردانی په‌رله‌مانتار ئاوا يه‌کده‌نگ، يه‌کڕا و يه‌کهه‌ڵوێست کار و خه‌بات بکه‌ن، شايه‌دی موعته‌به‌ريشمان ئه‌و سه‌رکه‌وتنه بوو که له جه‌وله‌ی يه‌که‌مدا به ده‌ستيان هێنا، به‌جۆرێک پارێزگاری موسڵی ئاوا پرزه‌بڕ و بێهیوا کرد؛ داوای خۆپیشاندانی کرد له خه‌ڵکه‌که.\nئه‌ی هه‌ر ته‌نسيقه‌که‌ی به‌رايی نه‌بوو که وای کرد جگه له يه‌کگرتوو که پێشتر به‌يانێکی ده‌رکردبوو، هاوکات چه‌ند ئه‌ندامی خودی هاوپه‌يمانیی کوردستانیش ده‌نگ نه‌ده‌ن.؟ يه‌ک له‌وان عه‌بدولخالیق زه‌نگه‌نه که له لێدوانێکدا سه‌باره‌ت به به‌ڵێنی زاره‌کیی زلهێزان و مولابه‌ساتی ده‌نگدانه‌که وتبووی : " به بۆچونى من ئه‌و به‌ڵێنانه قسه‌ى ره‌سمى نین، پێشم وایه ده‌نگدان له‌سه‌ر ئه‌و یاسایه له لایه‌ن هاوپه‌یمانییه‌وه درێژه‌پێده‌رى ئه‌و کارانه‌یه که كورد له ڕابردوودا کردوونی، به ڕازیبوون به دواخستنى مادده‌ى140 و هێنانه‌کايه‌ی مادده‌ی 23..من خۆم كه‌سێكى كه‌ركووكیم، بۆیه یاسایه‌ك په‌سند ناكه‌م كه كه‌سانێك بكاته خاوه‌ن ماف له كه‌ركوك که ئه‌نفال و ده‌ربه‌ده‌ریان كردین..من وه‌ك كه‌ركوكییه‌ك موعاناتى زۆرم بینیوه..به‌گشتى تێبینیم له‌سه‌ر یاساكه هه‌یه، بۆیه هه‌ركه‌س پیرۆزبایى ده‌كات كه‌یفی خۆیه‌تی، من وه‌ك خۆم پیرۆزبایی ناكه‌م.. پێشم وایه جۆرێك له بارودۆخى تایبه‌ت له دوا ساته‌كانى دانوسانى لایه‌نه‌كان هات به‌سه‌ر وه‌فدى كوردا، ده‌نا ئه‌و یاسایه هیچ له به‌رژه‌وه‌ندیی كوردا نیه و ئه‌و ته‌نازولاتانه‌ى كراون گیروگرفتی زۆر دروست ده‌که‌ن ". ته‌نانه‌ت بڕيارده‌ری فراکسيۆنی هاوپه‌يمانیی کوردستان سیروان زه‌هاوی له ديمانه‌يه‌کدا ده‌ڵێت : " هۆی ده‌نگنه‌دانی من به ياساکه، ئه‌وه‌يه، بڕوام به جێبه‌جێکردنی به‌ڵێنه‌کانی ئه‌مريکا و يوئێن نییه".\nته‌نسيقی کورد، ئه‌مجاره، له‌نێوخۆدا، هیچ عه‌يبی نه‌بوو، به‌ڵکوو لاوازی و بێهێزیی سه‌رکردايه‌تیی کورد و نه‌گه‌ڕانه‌وه‌ی بۆ ئیڕاده‌ی خه‌ڵکی کوردستان، سه‌رکزی کردن، ڕێک به‌پێچه‌وانه‌ی تاريق هاشمی که تا ئاخر چرکه سازشی نه‌کرد.. ئه‌م بێته‌گبیرييه‌ش وای کرد، کورد، به ئیمزای ڕۆڵه‌کانی، دووچاری گه‌وره‌ترين هه‌ره‌سی مێژوویی ببێت، پاش کاره‌ساته‌که‌ی 1975.. هه‌ڵبه‌ت ئاکامه‌کانی ئه‌م بێسه‌روبه‌رييه‌ش، دوای هه‌ڵبژاردنه‌کانی1010ی عێراق سه‌ر هه‌ڵده‌ده‌ن، ئه‌گه‌ر هه‌ر له ئێسته‌وه، گه‌رماوگه‌رم، به به‌رنامه‌يه‌کی نوێ و تۆکمه و به به‌ژداریی هه‌موو هێز و لايه‌نه‌کانی کوردستان؛ ده‌رمانی بۆ نه‌گیرێته‌وه.\nوه‌ستان به‌ديار کيشه و کاره‌ساتانه‌وه، ده‌ست نادات. چۆکشلکردن و پاساوهێنانه‌وه، به‌ده‌رد ناخوات. چوون بۆ واشنتۆن بۆ کۆبوونه‌وه و ديداری گه‌وره‌به‌رپرسان، له وره‌ی نه‌يارانی کورد له په‌رله‌مانی عێراقدا، به هه‌ڵکوتانه سه‌ر کورد و داماڵین و دامراندنی مه‌سه‌له‌که‌ی، که‌م ناکاته‌وه، بگره سوورتريان ده‌کات. جگه له‌وه‌ی له‌م ئانوساته‌شدا له نێو کۆمه‌ڵگه‌ی نێو عێراق و عه‌ره‌بیدا، سه‌باره‌ت به بوونی داگیرکه‌ر، زێتر پشتگیرییان لێ ده‌کرێت.\nنازانم کام سياسه‌تمه‌دار گیرابوويه‌وه، به‌وه‌ی، به‌ر له ده‌سپێکردنه‌وه‌ی شه‌ڕ له‌نێوان حکوومه‌تی عێراق و کوردا له 1974دا، وه‌فدێکی کوردی چووبووه ئه‌مریکا بۆ ئه‌وه‌ی سکاڵای خۆی پێشکه‌ش به وان بکا و بنزمانی ئه‌مریکییه‌کان بخوێنێته‌وه، ئه‌وانیش وتبوويان ئێمه که تا ئێسته هاو سۆزی ئێوه بووين، ته‌نانه‌ت بۆ ئه‌وه بووه سه‌دداممان بۆ لاواز بکه‌ن، باقییه‌که له ئه‌ستۆی خۆتانايه.!


بیانکا بەسەر ئەفسانە ڕەش ئەسمەرەکەدا سەرکەوت و جامی کراوەی ئەمریکای بەرز کردەوە – تۆڕی میدیایی خەڵک\nبیانکا ئەندریسکۆی یاریزانی کەنەدی لە یاریی کۆتایی پاڵەوانێتی کراوەی ئەمریکا سەرکەوتنی بەسەر سیرینا ویلیامزی ئەمریکیدا بەدەستهێنا و جامەکەی بۆ یەکەمجار لەمێژوویدا بەرزکردەوە.\nڕووبەڕوبونەوەی نێوان بیانکا و سیرینا بەشێوەیەکی چاوەڕوان نەکراو دەستی پێکرد و کیژۆڵە کەنەدیەکە توانی کۆمەڵەی یەکەم بە ئەنجامی (٦ – ٣) مسۆگەر بکات، هاندەران لەکۆمەڵەی دووەمدا چاوەڕوانی گەڕانەوەی ئەفسانە ڕەش ئەسمەرەکەی ئەمریکا بوون لەنێو خاکی خۆیدا، بەڵام ئەمجارەش ئەستێرە هەڵکشاوەکەی کەنەدا کۆمەڵەی دووەمی بە ئەنجامی (٧ – ٥) بردەوە و ڕووبەڕوبونەوەکەی لەبەرژەوەندی خۆی یەکلایی کردەوە.\nبە بەرزکردنەوەی جامی ئەمریکا، ئەندریسکۆ بووە یەکەمین یاریزان لەمێژووی کەنەدا کە یەکێک لە نازناوە گەورەکانی “گراند سلام” بەدەست دەهێنێت (چوار نازناوە گەورەکە).\nسیرینا خەونی ئەوەبوو لە یاریی کۆتایی کراوەی ئەمریکا سەرکەوتن بەدەست بهێنێت و ڕیکۆردی زۆرترین نازناوەکانی گراند سلام لەگەڵ مارگرێت کۆرتی ئەفسانە هاوتا بکاتەوە (٢٤ نازناوی گەورە)، بەڵام بیانکا ڕێگەی نەدا خەونەکەی بهێنێتە دی.\nبیانکا لە وەرزەکانی ڕابرتدوودا تەنها نازناوەکانی (ئیندیانا ویڵز، ماستەرزی تۆرینتۆ)ی بەدەستهێناوە، نازناوی کراوەی ئەمریکا سێیەم نازناوە لەژیانی وەرزشییدا بەدەستی دەهێنێت.


بازرگانانی عێراق رێڕەوی بازرگانییان بەرەو هەرێمی كوردستان دەگۆڕن\n2019-12-23 [09:37 AM]\nبەڕێوەبەری گشتیی بازرگانیی هەرێمی كوردستان ڕایدەگەیەنێت، لە ساڵی 2019ـدا ئاستی بازرگانی لە هەرێمی كوردستان هەڵبەز و دابەزی زۆری بەخۆیەوە بینیوە بە هۆی یەكخستنی پێناسی گومرگی و دۆخی نالەباری عێراقەوە. دەشڵێ، لە ئێستادا بازرگانانی عێراق رێڕەوی بازرگانییان بەرەو هەرێمی كوردستان دەگۆڕن.\nنەوزاد ئەدهەم، بە ماڵپەری فەرمیی پارتی دیموكراتی كوردستانی ڕاگەیاند: "لە سەرەتای ئەمساڵەوە تا رۆژی 17ی شوبات، بە هۆی ئەو سیاسەتە گومرگییەی لە هەرێمی كوردستان پەیڕەو دەكرا، بازرگانانی عێراق لە رێگای دەروازەكانی هەرێمی كوردستانەوە كاری بازرگانییان دەكرد، بەڵام بە هۆی یەكخستنی پێناسی گومرگییەوە، بازرگانانی عێراق رێڕەوی خۆیان لە دەروازەی ئیبراهیم خەلیلەوە بۆ دەروازەی ئوم قەسر گۆڕی".\nبەڕێوەبەری گشتیی بازرگانیی هەرێمی كوردستان دەشڵێت: "لە سەرەتای مانگی ئۆكتۆبەرەوە ئاستی بازرگانی لە هەرێمی كوردستان بەرز بووەتەوە بە هۆی ئەوەی بازرگانانی عێراق لەبەر بارودۆخی نالەباری عێراق، رێڕەوی بازرگانیی خۆیان لە دەروازەكانی ئوم قەسرەوە گۆڕییەوە بۆ ئیبراهیم خەلیل، ئەمەش وای كردووە كە جووڵەی بازرگانی لە هەرێم زۆر زیاد ببێ


له ته‌قینه‌وه‌یه‌كی خۆكوژیدا له جه‌له‌ولا 11 پێشمه‌رگه كوژران‌و بریندار بوون\nله په‌رله‌مانی ڕوسیا 330 په‌رله‌مانتار داوايان له توركیا كرد هێرش نه‌كاته سه‌ر هه‌رێمی كوردستان .\nده‌رکردن و دوور خستنه‌وه‌ی 4 مامۆستای کورد له سه‌قز و بانه ی ڕۆژهه‌ڵاتی کوردستان .\nبانگه‌واز بۆ پێک هێنانی پلاتفۆرمی هاوبه‌ش بۆ وڵامدانه‌وه به ملهوڕیه‌کانی تورکیاو ئێران،\nسه‌عدييه ... هێزه‌كانى پۆليس چوار موشه‌كيان پووچه‌ڵ كرده‌وه\nهیلاری كلینتۆن: گه‌ر له هه‌ڵبژاردنه‌كاندا سه‌ربكه‌وم چه‌ند یه‌كه‌یه‌كی سه‌ربازی له هه‌رێمه كوردنشینه‌كاندا جێگیر ده‌كه‌م\nئومێدمان وابوو په‌رله‌مانی توركیا داكۆكی له چاره‌سه‌ری سیاسی و ئاشتیانه بكات نه‌ك رێگه خۆشكه‌ر بێت بۆ پتر گرژكردنی بارودۆخه‌كه: سه‌رۆكایه‌تی هه‌رێمی كوردستان سه‌باره‌ت\nله‌شاره گه‌وره‌کانی باشوری کوردستان خۆپێشاندان به‌ڕێوه چوو.\nله کرماشان ، هه‌لیکۆپته‌رێکی نیزامی ڕێژیم که‌وته خواره‌وه و ده‌ست به جێ کاپیتانه‌کانی گیانیان له ده‌ست دا.\nپێکاکا وڵامی ڕه‌جه‌ب ته‌یب ئه‌ردۆغان ده‌داته‌وه و هه‌ڕه‌شه‌ی ته‌قاندنه‌وه‌ی لوله‌ی نه‌وتییه‌کان ده‌کات.\nكى مۆن نیگه‌رانه له هه‌مبه‌ر رازیبوونى په‌رله‌مانى توركیا له‌سه‌ر ئه‌نجامدانى كارێكى سه‌ربازى له هه‌رێمى كوردستان\nژه‌نه‌ڕال ماڵن، هه‌نگاوی سه‌ربازی بۆ سه‌ر ئێران ئاخرین ڕێگا چاره‌یه.\nسه‌رۆکی هه‌ردو وڵاتی ئه‌مریکاو فه‌رانسه بۆ تاوتۆی کردنی کێشه‌کی ئیران له مانگی 11 کۆدبنه‌وه.\nسه‌رۆک تاڵه‌بانی بۆ شه‌رقی ئه‌وسه‌ت ده‌دوێ و ده‌ڵێ ئه‌سه‌د هه‌موو سنووره‌کانی به‌زاند. تورکیا داوا ده‌کات که شۆێنی پێشمه‌رگه‌کانی پێکاکا بشێۆێنی وبه‌رپرسانیان ته‌حویل تور\n( توركيا كاڵه‌ك به ئه‌ژنۆى خۆى ئه‌شكێنێت )\nڕاگه‌یه‌نراوی په‌نابه‌رانی کوردی ئێرانی-تورکیه\nکوردستانیان دانیشتوی وڵاتی نۆرویژ بۆ چالاکیه‌کی گرنگ به دژی سیاسه‌تی ده‌وڵه‌تی تورکیا خۆیان ئاماده ده‌که‌ن.\nسه‌رۆك كۆمارى عێراق و سه‌رۆكى هه‌رێمى كوردستان له سه‌ڵاحه‌دین كۆبوونه‌وه\nمناڵه په‌نابه‌رێکی کورد له تورکیه حاشا له بنه ماڵه كه ی ده‌کا !\n,دامه‌زراندنی رێکخراوی مافی مرۆڤی کورد- ژنان و منداڵان له بلژیک,


خۆپیشاندانه‌كانى ئێران كۆتایی هات\nخۆپیشاندانه‌كانى ئێران کە بەهۆی گرانبوونى نرخی بەنزینەوە ئەنجامدرا كۆتایی پێ هات و وتەبێژی ئەنجوومەنی دادوەری کۆماری ئیسلامی ئێرانیش ئاماژه به‌وه ده‌كات،كه لە پاش هۆشداریەکەی سوپای پاسداران خۆپیشاندانەكان کۆتایی هاتووە.\nئەمڕۆ19-11-2019 غولام حەسەن ئیسماعیلى وتەبێژی ئەنجوومەنی دادوەری کۆماری ئیسلامی ئێران لە کۆنگرەیەکی رۆژنامەوانیدا رایگەیاند: خۆپیشاندانانەکانی ئێران کە بەهۆی بەرزبونەوەی نرخی بەنزینەوە ئەنجامدرا لە پاش هۆشداریەکەی سوپای پاسداران کۆتاییان پێ هاتووە .\nڕاشیگه‌یاند:له ئێستادا هێمنی و ئاسایش گەڕاوەتەوە بۆ وڵات.\nئه‌مه‌ش له كاتێكدایه سووپای پاسداراندا ڕۆژی ڕابردوو هۆشدارییه‌كیدا و ڕایگه‌یاند،ئەگەر ئاڵۆزییەکان بەردەوام بن، هەنگاوی بەپەلە دەنرێت و روبەڕوی ئەو کەسانە دەبنەوە کە پشێوی دروستدەکەن و ئارامی و ئاسایشی خەڵک تێکدەدەن و بە فڕۆکەو چەکی بەهێزەوە ڕووبەروی خۆپیشاندەران دەبنەوە\n10585 جار خوێندراوه‌ته‌وه\n11/19/2019 4:12:06 PM\nبەپابەندبون وخود پارێزی کۆرۆنا بنەبڕدەکرێت...\nئامارەکانی توشبون و مردن بە کۆرۆنا لەسلێمانی ڕوی لە دابەزینە...\nبۆکۆچی دوایی عەمید ئەفراسیاو یەکێتی پرسەنامەیەکی بڵاوکردەوە...\nپەیامی وەزیرى خوێندنى باڵا و توێژینەوەى زانستى، بەبۆنەى دەستپێکردنى تاقیکردنەوەک...\n١٣یەمین حالەتی مردن به ڤایرۆسی کۆرۆنا تۆمارکرا....\n10 هاوڵاتی بەهۆی ڕووداوی هاتوچۆ گیانیان لەدەستداوە...


مه‌ولود كردن ، پێویستی، مێژوی ، دروستی ، نادروستی .\nهەواڵی / 3/12/2016 1151 جار بینراوە\nمه‌لا حه‌سه‌ن قادیانه‌یی - پێش نوێژو وتارخوێن / هه‌ولێر .\nگه‌ر خه‌لكی به‌هه‌موبیروباوه‌ڕه جیازازه‌كان كه‌سانێكی چه‌شنی :نیوتن، بوزا، پۆلس، ئه‌نشتاین، ئه‌رستۆ، سوقڕات، شكسپیر، ناپلیۆن پۆناپارت،و ئه‌نجلیس‌و....ه یان هه‌بێت و به‌و په‌ڕی شانازی پێكردنیانه‌وه یادی له دایك بونیان بكه‌نه‌وه كه ڕه‌نگه پسپۆری و شاره‌زایی هه‌ریه‌كه‌یان له بوارێكو دوو بوار تێپه‌ڕ نه‌كات. ئه‌واسوپاس بۆ خوا ئێمه‌ی موسولمانیش زیاد له هه‌مویان مامۆستای مرۆڤایه‌تی‌و بگۆڕی ڕیشه‌یی مێژومان هه‌یه كه‌نه‌ك ته‌نها له بوارێك‌و دوبوار به‌لكو پسپۆڕ‌وشاره‌زای سه‌رجه‌م بواره‌كانه ئه‌ویش پێشه‌وا رسول الله( صلى الله علیه وسلم ) یه‌و ده‌شێت ئیمڕۆ ئێمه یادی له‌دایك بونی بكه‌ینه‌وه‌و سه‌ر وه‌ریه‌كانی كه پێشكه‌ش به مرۆ ڤایه‌تی كردن بخه‌ینه یه‌رده‌م جیهانی سێهه‌مه‌وه .\nجا بێگومانین له‌وه‌ی كه‌یاد ركدنه‌وه‌ی پێغه‌مبه‌ر ( صلى الله علیه وسلم ) له‌لایه‌ن هه‌ر كه‌سو كۆمه‌لێكه‌وه بێت گوزارشت له‌سۆزو خۆشه‌ویستی ئه‌و كه‌سه ده‌كات به‌رامبه‌ر به‌م زاته‌و ڕه‌مزێكی ڕونه بۆ ڕازیبون به‌ڕابه‌رایه‌تی ئه‌و مرۆڤه مه‌زنه . زیاد له‌مه‌ش دلی مرۆی باوه‌ڕدار به‌م یاده شكۆداره‌و پڕسه‌روه‌ریه ده‌بوژێته‌وه‌و له‌كانیاوه سازگاره‌كه‌ی پێغه‌مبه‌ری ( صلى الله علیه وسلم ) خوادا دڵی تینوی ئاو ده‌خواته‌وه‌و فه‌رامۆشی‌و دڵ نه‌وایی به‌ڕه‌هێله ده‌بارن به‌سه‌ر دله‌كان‌و سۆزو میهره‌بانی خوداش به‌م یاده زۆرتر ده‌بێ\nیاد كردنه‌وه‌ی پێغه‌مبه‌ر( صلى الله علیه وسلم ) واتای یادكردنه‌وه‌ی ده‌رده سه‌ری‌و ده‌ربه‌ده‌ری‌و ئه‌شكه‌نجه‌و نه‌داری‌و ئابلوقه‌دان‌و دۆزه‌خاوی ژیانی پێغه‌مبه‌ری( صلى الله علیه وسلم ) سه‌روه‌ر‌و هاوه‌له به‌ڕێزه‌كانی كه له‌پێناو گه‌یاندنی ئه‌م ڕوناهیه به تێكڕای مرۆڤایه‌تی ئه‌وسا‌و ئێسیتاش پێشكه‌شیان كرد ، پێغه‌مبه‌رێك كه‌سه‌رتاپای ته‌مه‌نی مۆمێك بوه‌و هێواش هێواش خۆی سوتاوه بۆئه‌وه‌ی بۆ ئه‌وه‌ی جیهان ڕۆشه‌ن كاته‌وه به گرتنه به‌ری جۆره‌ها ڕێگای دژوارو پڕچه‌له‌مه بۆ ڕزگار كردنی ژیارو بیره گه‌نده له‌كه‌ی ئه‌وسای مرۆڤایه‌تی جێگای خۆیه‌تی كه ئیمڕۆ جیهان به گشتی‌و جیهانی ئیسلامی به‌تایبه‌تی یادی یه‌كه‌مین چاو هه‌لێنانی ئه‌م مرۆڤه مه‌زنه بكه‌نه‌وه كه دۆست‌و دوژمن شایه‌تی گه‌وره‌یی بۆ ده‌ده‌ن.\nهه‌ر بۆیه خۆشه‌ویستان، ئێمه‌ی گه‌لی كوردیش وه‌كو سه‌رجه‌م جیهانی ئیسلامی‌و زیادیش له ئه‌مان سالانه ئه‌م یاده‌مان به‌شكۆداریه‌وه به‌رز‌و پیرۆز ڕاگرتوه له ڕێگه‌ی ئه‌م یاده‌وه باوه‌ڕو متمانه‌ی گه‌لی خۆمان بۆ ئه‌م به‌ڕێزه دوپات كردۆته‌وه‌و سه‌لماندومانه كه ئێمه‌ی كورد زیاد له گه‌لانیش وه‌كو نه‌ریتی له مێژینه‌ی باپیرانمان ، له‌باپیره گه‌وره‌مانه‌وه بگره كه (سولتان موزه‌فه‌ره) كه به یه‌كه مین دامه‌زرێنه‌ری ئه‌م یاده داده‌نرێت له‌مێژودا وه‌كو كه‌له پیاوێكی دیاری كوردی ، تاكو ئێستاشی له گه‌ڵ بێت ئێمه‌ی كورد فێر بوین به تایبه‌ت له شاری هه‌ولێری(سولتان موزه‌فه‌ره‌وه) له‌م یاده‌دا نوقل‌و شه‌ربه‌ت‌و چوكلات به‌سه‌ر زارۆكاندا دابه‌ش بكه‌ین‌و له‌م ڕۆژه‌دا سه‌دای (مولی صلی وسلم) له هه‌مو كوچه‌و كۆلانه كانی كوردوستان ده‌نگ ده‌داته‌وه .\nئه‌مه به ڕه‌غمی كه‌سانێك كه زۆر جار خۆیان به شیاوتر‌و له‌پێشتر زانیوه له‌م پێغه‌مبه‌ره له ئێمه‌ی گه‌لی كوردی موسولمان كه‌چی كاتێك له ئه‌رشیفی نوسه‌ره ناوداره‌كانی كورد ده‌گه‌ڕێیت ده‌گمه‌نن ئه‌وانه‌ی كه په‌رتوكێك یانیش چه‌ند هه‌لبه‌ستێكیان نه‌بێت له سه‌ر خۆشه‌ویستی ئه‌م پێغه مبه‌ره.\nئه‌گه‌ر چی یاد كردنه‌وه‌ی پێغه مبه‌ره( صلى الله علیه وسلم ) (مه‌ولود) وه‌كو باسمان كرد كارێكی باشه‌و له جێی خۆیه‌تی به تایبه‌ت له سه‌رده‌می ئه‌مڕۆدا كه یاد كردنه‌وه‌ی كه‌سه مێژوییه‌كان و ڕوداوه‌كان بۆته كارێكی ڕۆژانه و یادی له دایك بون‌و كۆچی دوایی فولانه كه‌سایه‌تی‌و دامه‌زراندنی ئه‌م حزب‌و ڕێكخراو‌و ......ه ده‌كرێته‌وه بۆیه زیاد له‌هه‌مو شتێك جێگه‌ی خۆیه‌تی یادی كه‌سایه‌تیه‌كی چه‌شنی پێغه مبه‌ری( صلى الله علیه وسلم ) خوا بكرێته‌وه كه مه‌زنترین وه‌ر چه‌ر خانی له مێژوی مرۆ ڤایه‌تی دروست كرد . به‌لام له گه‌ڵ ئه مه‌شدا كه‌مێك مشتو مڕی له سه‌ره له نێ زانایاندا به‌تایبه‌ت له‌سه‌رده‌می ئیمرۆدا به‌تایبه‌تی هه‌ندێك زانای ولاتی سعودیه و چه‌ند ولاتێكی تر كه به‌لایا نه‌وه یادكردنه‌وه‌ی له دایك بونی پێغه مبه‌ر( صلى الله علیه وسلم ) كارێكی خراپه‌و ئه‌نجامده‌رلنی به گومڕاو سه‌ر لێشێواو ده‌ده‌نه قه‌له‌م و یه‌لایانه‌وه پێویسته باوه‌ڕداران به‌شداری ئه‌م بۆنانه نه‌كه‌ن كه له نێوانیاندا ( شیخ البانی‌و ابن بازو عوسیمینی‌و فوزان‌و...) به‌لگه‌شیان بۆ ئه‌م ڕایه‌ی خۆیان ده‌لێن: مه‌ولود كردن نه‌ده‌قێكی قورئانی‌و نه فه‌رموده‌یه‌كی پێغه‌مبه‌ری( صلى الله علیه وسلم ) له سه‌ر نیه و جێنیشینه كانی پێغه مبه‌ریش( صلى الله علیه وسلم ) باسیان نه‌كردوه واته (بیدعه‌یه)و په‌یاكراوه وه په‌یدا كراو‌و زێده‌یش له ئاین گومڕاهیه ,چونكه ده‌بێته زێده‌یی له ئاین .\nله به‌رامبه‌ر ئه‌مه‌شدا زۆربه‌ی زانایانی كۆن‌و نوێ پێیان وایه یادكردنه‌وه‌ی ڕۆژی له دایك بونی پێغه‌مبه‌ر( صلى الله علیه وسلم ) ( مه‌ولود) به‌شێوازێكی شه‌رعی‌و دوور له كاری نابه‌جێ كارێكی باشه‌و كارێكی باشه‌و ڕه‌نگدانه‌وه‌ی خۆشه‌ویستی پێغه‌مبه‌ره( صلى الله علیه وسلم ) ئه گه‌رچی په‌یاكراوه (بیدعه‌یه) به‌لام په‌یاكراوێكی جوانه‌و په‌یوه‌ندی به زێده‌یی له ئاینه‌وه نیه ، له‌و زانا ناودارانه‌ی كه به‌كارێكی باشی ده‌زانن (العسقلاتی و ابن تیمیه‌و الهیثمی وابوشامه وابن الجوزی وابن الحاج والسخاوی وامام سیوطی والشیخ قستلانی ...) وزۆرانیتر، بۆنمونه ( امام ابن حجر العسقلانی) ده فه‌رموێت : ان الاحتفال باالمولود بدعه اشتملت علی محاسن وضدها فمن تحری فی عمله المحاسن وتجنب ضدها كان بدعه حسنه والا فلا. )\nئیمامی سخاوی ده‌لێت: مه‌ولود كردن كه‌دوای چه‌رخی سێهه‌می كۆچی په‌یدابوه‌و تا ئێستاش موسولمانان ده‌یكه‌ن كارێكی باشه .\nسیوتی: به‌ڕای من ئه‌سلی مه‌ولود كه خه‌لك كۆ ببێته‌وه‌و قورئان شی بكرێته‌وه‌و ژیانی پێغه مبه‌ر( صلى الله علیه وسلم ) بۆ ئاماده‌بوان باسبكرێت‌و خواردن بۆ هه‌ژاران سازبكرێت‌و زێده ڕۆیی تیادا نه‌كرێت كارێكی باشه‌و پاداشتی هه‌یه .\nئه‌مانه چه‌ند نمونه‌یه‌ك بون ئه‌گینا له‌و زانا یانه‌ی ناومان هێنان ئیوایان هه‌یه په‌رتوكو نو سراوی تایبه‌تی هه‌یه له‌م بواره‌دا .\nبه‌لگه‌ی ئه‌و زانایانه‌ی كه به‌لایانه‌وه مه‌ولود كارێكی باشه\n1- وكلا نقص علیك من انبا‌و الرسل ما نپبت به فۆادك.. هود 120 )ئه‌وان ده‌لێن گومان له‌وه دانیه كه ئیمڕۆ ئێمه زیاتر له ئه‌وان پێویستیمان به جێگیر بونی دله‌وه هه‌یه به بیستنی ژیان‌و داستانی پێغه‌مبه‌ران به گشتی‌و محمد رسول الله( صلى الله علیه وسلم ) به‌تایبه‌تی.\n2- كاتێك پرسیار له پێغه‌مبه‌ر كرا سه‌باره‌ت به به‌ڕۆژوبون له ڕۆژی دووو شه‌ممه‌دا. فه‌رموی : ئه‌مه ڕۆژێكه من تیایدا له دایك بوم‌و قورئانیش له‌م ڕۆژه‌دا به سه‌رم دابه‌زیوه . بوخاری‌و موسلیم گێڕاویانه‌ته‌وه ، گه‌ر ئه‌و خۆی ڕۆژی له‌دایك بونی خۆی مه‌زن ڕابگرێت ، ده‌بێت ڕێگر چیبێت له به‌رده‌م ئێمه كه ئه‌م ڕۆژه پیرۆزه به‌شكۆداریه‌وه به‌ڕێبكه‌ین .\n3- ئه‌و فه‌رموده‌یه‌ی. كه بوخاری‌و موسلیم گێڕاویانه‌ته‌وه , كه هه‌مو ڕۆژانی دووشه‌ممه سزای گۆڕله سه‌ر ابو لهبی مامی پێغه‌مبه‌ر( صلى الله علیه وسلم ) كه‌م ده‌كرێته‌وه ، چونكه كاتێك جاریه‌كه‌ی به‌ناوی سووه‌یبه موژده‌ی له دایك بونی محمدی( صلى الله علیه وسلم ) بۆ دێنێت یه‌كسه‌ر له خۆشیان ئازادی ده‌كات (ئه‌بو له‌هه‌ب كافرێكی سه‌رسه‌خت بو تامردیش دژایه‌تی ئیسلام‌و موسولمانانی كرد به هۆی ئه‌م كاره‌یه‌وه سزای نێو گۆڕی له سه‌ر سوك ببێت ... ئه‌ی موسولمانان كه پێغه‌مبه‌ریان له چاوی خۆیان خۆشتر ده‌وێت و كاتێك به‌م بۆنه‌یه‌وه دلخۆشی خۆیان ده‌ر ده‌بڕن‌و سامانی خۆیان له‌م ڕۆژه‌دا ده‌به‌خشنه‌وه به سه‌ر هه‌ژاران چۆن ده‌بێت سودی بۆیان نه‌بێت ؟؟؟؟\n4- ئه‌و ده‌قه‌ی كه ئیبن مسعود ده‌ی گێڕێته‌وه كه ده‌لێت:( مارأه المسلمون حسنا فهو عند الله حسن) نكۆلیش له‌وه ناكرێت كه زۆرینه‌ی زانایانی كۆن‌و تازه تێكڕای موسولمانانیش ئه‌م كاره‌یان به لاوه جوان‌و باشه .\n5- بۆ وه‌لامدانه‌وه‌ی ئه‌و كه‌سانه‌ش كه گوتویانه مه‌ولود كردن بیدعه‌یه و بۆیه ئه‌نجامدانی گومڕاهیه ، ئه‌وه زانایان بیدعه‌یان دابه‌شكردوه به‌سه‌ر جوان‌و ناشیرن وه مه‌ولود كردنیشیان به بید عه‌یه‌كی جوان له قه‌له‌م داوه (العسقلانی) ده فه‌رموێت: هه‌ر شتێك له سه‌رده‌می پێغه‌مبه‌ر( صلى الله علیه وسلم ) دا نه‌بوبێ و دوای ئه‌و په‌یدا بوبێ ئه‌مه بیدعه‌یه به‌لام بیدعه‌ی جوان‌و هی ناشیرین هه‌یه .\nسه‌باره‌ت به ده‌سپێكی مه‌ولود كه بۆیه‌كه‌مین جار كێ كردویه‌تی‌و مێژوه‌كه‌ی بۆ كه‌ی ده گه‌ڕێته‌وه , ئه‌گه‌ر چی هه‌ندێك له مێژونوسان ده‌لێن : یه‌كه‌مین جار شیعه فاتیمیه‌كان كردویانه كه ئه‌و كاته‌ی حوكمڕانی ولاتی میسر یان كرد له سالی 357 تا 567 . وه‌یه‌كه‌مین كه‌س (المعز لدین الله الفاطمی)كردویه‌تی له سالی 362 به‌لام ئه‌مه هه‌رباسێكه‌و بنه‌مایه‌كی باوه‌ڕ پێكراوی نیه چونكه زۆرینه‌ی زانایان‌و مێژونوسانی كۆنو نوێ گوتویانه یه‌كه‌م كه‌سێك كه بۆیه‌كه‌م جار مه‌ولودی كردوه (سلطان مظفر ابوسعید ) پادشای ئه‌وسای شاری هه‌ولێر بووه ، كه ئێستاش گۆڕه‌كه‌ی له شاری هه‌ولێره‌و بۆته مه‌زار گه‌یه‌كی ناوداری ئه‌م شاره هه‌ر بۆیه‌شه سالانه خه‌لكی هه‌ولێر زیاتر له‌هه‌مو جیهان به گوڕوتینتر و به گرینگی پێدانه‌وه ئه‌م یاده ده‌كه‌نه‌وه .\nچه‌ند مه‌رجێك بۆ مه‌ولود كردن\nخۆ شه‌ویستان بۆ ئه‌وه‌ی له سه‌ر ئه‌م كاره باشه قه‌رزدار نه‌بینه‌وه و له‌دوای ئه‌م ماندوبون‌و خه‌رجیه زۆره‌ی كه بۆ ئه‌م یاده خه‌رجی ده‌كه‌ین بێ ده‌سمایه‌ی دواڕۆژ نه‌مێنینه‌وه ئه‌وه پێه‌یسته ئه‌و باوه‌ڕدارانه‌ی ئه‌م یاده ده‌كه‌نه‌وه ڕه چاوی ئه‌م خالانه‌ی خواره‌وه بكه‌ن\n1- ئه‌بێ سازدانی ئه‌م ئاهه‌نگه جا كه‌سێك بیكات یان كۆمه‌لێك مه به‌سته‌كه ته‌نها خوا بێت و دوور بێت له خۆ پێ هه‌لكێشان‌و ڕیابازی به پێچه‌وانه‌وه خاوه‌نه‌كه‌ی گوناه بارده‌بێت پێغه‌مبه‌ر( صلى الله علیه وسلم ) ده فه‌رموێت :(من عمل عملا اشرك فیه غیری فهو للذی اشرك وانا منه بری‌ْ )\n2- خۆ پاراستن له ئیسراف‌و زێده ڕۆیه‌كی له سنور به‌ده‌ر كه ده‌كرێت كۆ مه‌لێك هه‌ژار سود له زیاده خه‌رج كراوه كه ببینن , هه‌ر بۆیه خوا ده‌فه‌رموێت (ان المبذرین كانوا اخوان الشیاطين )\n3- قه‌ده‌غه‌كردنی تێكه‌لاوی ژن‌و پیاو له‌كاتی مه‌ولود كردندا به‌تایبه‌تی له كاتی هێنانی خواردن‌و خواردنه‌وه‌دا\n4- پێویسته له كاتی بانگ هێشته‌كه‌دا جیاوازی نه‌كرێت له‌نێوان هه‌ژاران‌و ده‌وله‌مه‌نداندا به‌تایبه‌ت ئه‌م جۆره یادانه پێویسته خه‌لكی هه‌ژاری تیادا سود مه‌ند بێت چجای بانگ نه‌كردنیان.\n5- هه‌وڵبدرێت جگه له‌م سرودانه‌ی بۆ ئه‌م مه‌به‌سته ده‌گوترێت له ڕێگه‌ی مامۆستایانی ئاینیه‌وه ژیانی پڕسه‌روه‌ری پێغه‌مبه‌ری خوا بۆ ئاماده بوان بگوترێت بۆ ئه‌وه‌ی له ڕێگه‌ی ئه‌م بۆنه‌یه‌وه باوه‌ڕداران زیاتر‌و باشتر شاره زایی په‌یدا بكه‌ن له ژیاننامه‌ی ئه‌و سه‌روه‌ره.


NRT TV | کوردستان | مەلا بەختیار: با یاسا سەروەربێ و هێزی چەكداری تایبەتی لە كوردستاندا نەمێنێت\nمەلا بەختیار: با یاسا سەروەربێ و هێزی چەكداری تایبەتی لە كوردستاندا نەمێنێت\nمەلا بەختیار لێپرسراوی دەستەی کارگێڕیی مەکتەبی سیاسیی یەکێتی لە دیدارێکدا لەگەڵ ژمارەیەک لە کادیرانی حزبەکەی داوایکرد، یاسا لە كوردستان سەروەربێت و میلیشیا و هێزی چەكداریی تایبەتی لە كوردستاندا نەمێنێت، بەڵكو هێزێكی یەكگرتووی پێشمەرگە، پۆلیس و ئاسایش هەبێت.\nمەلا بەختیار باسی لە ئۆپۆزسیۆنبوونی هەندێک لە حزبەکانی کوردستان کرد و ڕایگەیاند، "پێمخۆشە ئەو حزبانەی بوون بە ئۆپۆزیسۆن وەكو یەكگرتوو، كۆمەڵیش كە بەرەو ئۆپۆزسیۆن دەڕوات و نەوەی نوێ كە ئۆپۆزسیۆنە، ئەمانەش بە دەرس وەرگرتن لە هەڵەكانی رابردووی ئۆپۆزسیۆن، یان بەرهەڵستكار، ئۆپۆزسیۆنێكی بونیادنەر و رەخنەگرێكی بونیادنەربن. هەروەها رەخنەگرێكی چارەسەركەری كێشەكان بن."\nسەبارەت بە کابینەی نوێی حکومەتی هەرێمی کوردستان ئاماژەی بەوە کرد، "لە دوای نۆ مانگ تازە بە تازە حكومەت لە كوردستاندا و بە ناچاری پێكدەهێنرێت، نەك بە لێكتێگەیشتنێكی تەواو. واتە هیچ چارە نەما لەبەردەم ئەو لایەنانەی كە حكومەت پێكدەهێنن، تەنها پێكهێنانی حكومەت نەبێت! ئەویش بەم چەشنە پێكدێ! ئەگەرنا هەموولایەك هەوڵی خۆیدا كە چۆنی دەوێ حكومەتەكە بەو شێوەیە بێت و مەرجەكانی لە پێكهێنانی حكومەتدا رەچاو بكرێت، كە سەرەنجامیش ئاوا پێكهات كە پێكهات."\nدەربارەی کێشەکانی نێوان حکومەتی هەرێم و بەغدا مەلا بەختیار ڕایگەیاند، تا ئێستا كێشەی نەوت و غاز و بودجە و موچە و ئەو كێشانەی لەگەڵ بەغداد هەبووە، هێشتا ماوە و گفتوگۆش بەردەوامە. ئاماژەی بەوەش کردووە، جێبەجێنەكردنی دەستور و بەتایبەتی مادەی (١٤٠) كێشەیەكی گەورەیە لە نێوان كوردستان و حكومەتی عێراق.\nدەربارەی سیستمی حکومڕانی لە هەرێمی کوردستان ڕوونیکردەوە، سیستمی حوكمڕانیی ئێستای هەرێم، ئیتر پێویستی بە گۆڕانكارییە و پێویستی بەوەیە ئەو سیستمەی كە لە هەشت كابینەكەی پێشووتر ئیشیكردووە، گۆڕانی بەسەردابێت و بكرێت بە سیستمێك كە لە كابینەی نۆیەم و لە سەردەمی هەرە پێشكەوتووی ئێستای تەكنەلۆجیا و سەردەمی زانست و زانیاریی و سۆسیالمێدیا ئیشدەكات.\nوتیشی، "بەرهەڵستكارم بۆئەوەی حكومەتێكی گۆڕانكاریی و چاكسازیی دروستبكەین."


تەڤگەرە خوێندکارییەکان، پەیامی قوڵتر لە تێگەیشتنی ئەم دەستەڵاتەیان هەیە – ته‌ڤگه‌ر\nسەرەکی/پرسی رۆژ/تەڤگەرە خوێندکارییەکان، پەیامی قوڵتر لە تێگەیشتنی ئەم دەستەڵاتەیان هەیە\nتشرینی دووه‌م 23, 2021\tپرسی رۆژ کۆمێنت بنوسە\nئێوارەی ئەمڕۆ تەڤگەری ئازادیی هەڵویستی خۆی سەبارەت بە خۆپیشاندانەکانی ئەمڕۆی خوێندکاران دەربری.\nئەمەش دەقی لێدوانەکە.\n<<تەڤگەرە خوێندکارییەکان، پەیامی قوڵتر لە تێگەیشتنی ئەم دەستەڵاتەیان هەیە>>\nتەڤگەرە خوێندکارییەکان، ڕەگوڕیشەی قوڵی مێژووییان هەیە، دەستەڵاتی دڕندەتر لە حکومەتی هەرێمییان بە چۆکدا هێناوە، کاریگەریی گەورەیان لە جیهاندا دروستکردووە.\nئەوەی ئێستا خوێندکارەکانی زانکۆ لە هەرێمی کوردستان بۆ مافی خۆیان بە ئەرک و چالاکی ڕاستەقینەی خوێندکارییانەی خۆیان هەڵدەستن، لەمەشدا نە سڵ لە دەستەڵاتی ڕەشی ناوخۆیی دەکەنەوە، نە سڵ لە ماندیبوونی خۆیان دەکەنەوە. زنجیرە چاڵاکی پیرۆز و کاریگەر و تایبەتن و جێگای ڕێزی ئێمە و هەموو ئازادی خوازێکی جیهانن، هەموو توندوتیژی و تۆقاندنێکی دەستەڵاتیش ئیدانە و شەرمەزارکراوە لەلایەن ئێمەوە.\nداواکاری خوێندکاران، داواکاری ھەموو ھاوڵاتیانە، داواکاری گەنجە گیرفان بەتاڵ و مامۆستایان و فەرمانبەران و تەواوی چین و توێژەکانی کۆمەڵگەکەمانە. ئێمە بە تەواوەتی لە پشتی داواکاریەکانیانەوە دەبین. لە هەموو شوێنێک هەولێر، سلێمانی، هەڵەبجە، کۆیە، بادینان وسۆران و هتد..\nحکومەتی هەرێم شکستی هێناوە لە ئیدارەدانی تەواوی کەرتەکانی، تەندروستی و کارەبا و پەروەردە و بەرگری هتد.. بۆیە ئەم دۆخە پێویستە وا لە حکومەتی هەرێم بکات، کە خۆی هەڵبوەشێنێتەوە، هەوڵ بۆ پێکهێنانی ئەنجومەنێکی بەڕێوەبەرایەتی دیموکراتی سەرتاسەری-کاتی بدرێت و کۆمەڵگا خۆی بەڕێوەببات و چاوەڕێی کەسیتر نەکات خۆی بکاتەوە خاوەنی هەموو شتێک.\nدۆخی خوێندکارانی زانکۆ حکومیەکان لە هەرێمی کوردستان بە تەواوی دەرئەنجامی شکستی هەڵبژاردن و دەرکەوتنی بەرەی هۆشمەندانەی بایکۆتە. ئەم ھەنگاوانەی دەسەڵات ھەنگاون بۆ بە تایبەت کردنی کەرتی پەروەردە بۆیەش ھەردێت پەروەردەو بەرەو گێژاو و بێ سیستمی دەروات، جیاکاری چینایەتی بەرز دەبێتەوە هەموو ئەوانەی بەوپەڕی پێداگریەوە دێنە سەر شەقام، ئەوانەن لە هەڵبژاردندا کەسیان بە نوێنەری ڕاستەقینەی خۆیان نەزانیوە، بەڵکو خۆیان ڕێبەری خۆیانن، خوێندکاری ئێستای زانکۆکان سەرباری هەژاریی و دەستکورتییان لە ڕووی ماددی-ئابووریەوە، بەهەرحاڵ زانا و مکوڕن لەسەر ماف و ئازادیەکانیان و باش حاڵی بوون لەوەی کە ئەوەی ئەوانی توشی ئەم دۆخە قوڕسەی ژیانیی و فکری کردۆتەوە، هەر ئەوانە و باوکی ئەوانەن کە هێشتا هەرزە/ موڕاهیقن کەچی زانکۆی تایبەت بە خۆیان هەیە، لە دۆخێکی واداین کە خوێندکار ناتوانێ قەڵەمێک و کتێبێک بکڕێت و توێژینەوەی پێبکات، کەچی کوڕی ئەوان زانکۆیان هەیە و سەرۆکی بۆردن، خوێندکارە ڕاستەقینەکان باش دەزانن کە ئەوان ناتوانن پڕۆفیسۆرێک ببینن و تا تێربەدڵی خۆیان توێژینەوەیەکەیانی لەگەڵ شەن و کەو بکەن، کەچی کوڕانی ئەوان سەرپەرشتی کۆبوونەوەی پڕۆفیسۆرەکان دەکەن و پڕۆفیسۆرەکان دەخەنە پشتی خۆیانەوە.\nئەم دۆخە ئەگەر درێژەی هەبێت، نابێت تەنها لەسنووری خواستی دەرماڵە قەتیس ببێت، بەڵکو وا پێویست دەکات، سەقفی داواکانیان بەرزتر بکەنەوە، بەوەوە نەوەستن تەنها دەرماڵەی مانگێکیان بۆ خەرج بکرێت، بەڵکو پێویستە داوای قەرەبووی ساڵەکانیتریش بکەنەوە. وەهەروەها ڕەوشەکە خوێندکاران ناچار دەکات کە ئەنجومەنی دیاریکراوی خۆیان دیاریبکەن و بۆ ئەوەی توشی ئازاردان نەبنەوە و ئەم ئەنجومەنە ئیشی ئەوەبێت بۆ هەموو شارێک و زانکۆیەک تەڤگەرەکەیان بگوازنەوە و بۆ ئەوەش کە هیچ کەس ماف بەخۆی نەدات کە تۆمەتی سواویان بۆ هەڵبەستێت.\nلێرەوە بە پێویستی دەزانین، کە داوا لە پۆلیس و ئاسایشەکانیش بکەین، کە ئەم خوێندکارانە کەسوکاری ئەوانن، بەهیچ شێوەیەک نابێت خوێندکاران ئازاربدەن و بیانترسێنن، بەڵکو پێویستە بە چەکەکانیانەوە بچنە پاڵ خوێندکارەکانی ناڕازی و خۆپیشاندەر و پشت لەو دەستەڵاتە بکەن کە بەدەیان مووچەی ئەوانی خواردوە و بەدەیانی تری لێبڕیون و پاشەکەوت کردوون، بۆیە دەبێت لەوە تێبگەن هیچ شتێک ڕەوایەتی نادات بەوەی کە ئاسایشێک، پۆلیسێک بێت و بێ ویژدانانە خوێندکارێک بکوژێ، برینداربکات، وەیان ئازاربدات.\nلە کۆتاییدا، دەمانەوێت بە خوێندکارە پڕ جۆشەکانی ڕابگەیێنین بە دڵنیایەوە ئەو ڕاپەڕین و چالاکیەی ئێوە پێگەی ئەوانە دەلەرزێنێ کە مافی ئێوەیان خواردوە ، هیچ چارەیەکیان نیە ئەمڕۆ بێت یان سبەی هەر ئەبێت گوێ بۆ داخوازییە ڕەواکانتان بگیردرێت .\nلە کۆتاییدا دەڵێن پێویستە ھەرچی زووە خوێندکارانی دەستگیرکراو ئازاد بکرێن و خوێندکارانیش بە شێوەیەکی ڕێکخراوانەتر چالاکیەکانیان بەردەوام بکەن و ڕێگە نەدەن ھیچ دەستێکی ڕەش و گێرەشێوێن تێکەڵاوی چالاکیەکانیان ببن و کاریگەری نەرێنی لەسەر ڕەوایەتی داواکانیان دروست بکەن و ئێمەش پاڵپشت و پشتیوانی داوا ڕەواکانیانین\nشەرمەزاری بۆ ئەوانەی دەیانەوێ داهاتومان وەکو ڕابردوومان لێبکەن.\n تەڤگەری ئازادی


پیرۆزبایی مامۆستا عوسمان جه‌عفه‌ری بۆ به‌ڕێز جه‌نابی مام جه‌لال به‌بۆنه‌ی هه‌ڵبژاردنه‌وه‌ی بۆ پۆستی سه‌رۆككۆماریی ئێراق\nبه‌ڕێز جه‌نابی "مام جه‌لال"\nهه‌ڵبژاردنه‌وه‌ی به‌ڕێزت بۆ پۆستی سه‌رۆككۆماریی ئێراقی فیدراڵ په‌یامی ئاشتیی و ئاوه‌دانبوونه‌وه‌ی بۆ ئێراق و ئێراقییه‌كان به‌مزگێنی هێنا و له حه‌قیقه‌تدا بوونی به‌ڕێزت له پۆستی سه‌رۆككۆماریی ئێراقدا نه‌ك هه‌ر قورسایی و سه‌نگی كورد له گۆڕه‌پانی سیاسه‌تی جیهانیدا نرخ و به‌ره‌كه‌ت ده‌به‌خشێ ، به‌ڵكوو هه‌ندێ له نیگه‌رانییه‌كانی خه‌ڵكی ئێراق و كوردستانیشی كرده شادی و شایی.\nبه‌ڕێز جه‌نابی مام جه‌لال، هه‌ڵبژاردنه‌وه‌ی به‌ڕێزت بۆ ئه‌م پۆسته گرینگه جێی شانازییه و به‌تایبه‌ت پێشكه‌شكردنی وته‌كانتان له پاش هه‌ڵبژاردنه‌وه‌تان سه‌لماندی كه نه‌ته‌وه‌ی كورد هه‌میشه مزگێنیده‌ری ئاشتیی و ئارامییه و بۆ چه‌سپاندنی ئه‌مانه‌ش پێشه‌نگ و پێشڕه‌وی هه‌موو ئه‌و لایه‌نانه‌یه كه ته‌نیا دروشمی ئاشتیی و ئارامی به‌رز ده‌كه‌نه‌وه.\nبێگومان شێوازی سه‌ركردایه‌تیی به‌ڕێزت له ئاست ئێراق و هه‌روه‌ها حیزب و ...هتددا و به‌ڕێوه‌به‌ریكردنی ده‌نگه ناكۆكه‌كان و ڕاگرتنی هاوكێشه‌كان و خزمه‌تت به گه‌ل, ئه‌زموون و پێشینه‌یه‌كی زۆر زۆر به‌پیت و سوودمه‌نده تا ئێمه‌ش بتوانین له‌م وانه‌یه سوود وه‌رگرین و داهاتوومان له‌سه‌ر ئه‌و ئه‌ساسانه بنیات بنێین.\nبه‌ڕێز جه‌نابی مام جه‌لال، هیوادارم نموونه‌ی به‌ڕێزت له نه‌ته‌وه‌كه‌ماندا زۆرتر بن و له ناخی دڵه‌وه ئاره‌زووی ته‌مه‌ندرێژی و ته‌ندروستیت بۆ ده‌خوازم و به‌بۆنه‌ی دووباره هه‌ڵبژاردنه‌وه‌تان بۆ پۆستی سه‌رۆككۆماریی ئێراق، پڕ به‌دڵ پیرۆزبایی خۆمتان پێشكه‌ش ده‌كه‌م.\nسكرتێری گشتیی "یه‌كێتیی دیموكراتی كوردستان"\nوتاری کاک عوسمان جەعفەری بۆ سمیناری سێهەم لەژێر ناوی "رۆژهەڵاتی کوردستان ،نەخشەڕێگا"\nمصاحبه رادیو و وبسایت کوردانه با آقای عثما جعفری: تلاش برای «حل دموکراتیک» مشکلات روژهلات کوردستان شرکت فعال در انتخابات یا تحریم\nسکرتێری گشتیی یەکێتیی دیموکراتی کوردستان بەڕێز کاک عوسمانی جەعفەری پەیامێکی هاوخەمی ئاراستەی کاک محەممەدی حاجی مەحموود سکرتێری گشتی حیزبی سوسیالیست دیمۆکراتی کوردستان دەکات کە دەقەکەی بە شێوەی خوارەوەیە\nبۆ كوردستان دیپلۆماتیك: عوسمان جه‌عفه‌ری سكرتێری یه‌كێتی دیموكراتی كوردستانی ئێران: ئه‌گه‌ر ده‌رفه‌تێك هه‌بێت له‌ناوخۆی ئێراندا بۆ خه‌باتی سیاسی ئێمه یه‌كه‌م رێكخراو ده‌بین كه ده‌گه‌ڕێینه‌وه.


تاڤگه محه‌مه‌د هۆکارەکانی دوورکەوتنەوەی لە شاشە ئاشکرا دەکات\nتاڤگه محه‌مه‌د: بەشێک لە پێشکەشکارەکان بوونەتە نمایشکار\nتاڤگه محه‌مه‌د، باس له سه‌ره‌تای ده‌ستبه‌كاربوونی وه‌ك بێژه‌ر له كه‌ناڵی ته‌له‌فزیۆنی خاك له ساڵی 1996، دواتر عاشقی پیشه‌كه‌ی بووه، باس له هۆكاره‌كانی دووركه‌وتنه‌وه‌شی له راگه‌یاندن و شاشه ده‌كات و ره‌خنه‌ش له‌و هاوپیشانه‌ی ده‌گرێت كه بوونه‌ته په‌رله‌مانتار و ئه‌ندامی ئه‌نجومه‌نی پارێزگا به‌ڵام نه‌یانتوانیوه به‌رگری له هاوپیشه‌كانیان بكه‌ن.\nتاڤگه محه‌مه‌د، پێشكه‌شكاری پێشووی كه‌ناڵی ئاسمانی كوردسات له دیدارێكی رادیۆییدا كه پێشكه‌شكار ئه‌حمه‌د ناتق له‌گه‌ڵی ئه‌نجامیداوه، چه‌ند پرسێكی هه‌ستیار ده‌وروژێنێت.\nتاڤگه با له سه‌ره‌تای ده‌ستبه‌كاربوونی ده‌كات وه‌ك پێشكه‌شكار له كه‌ناڵی ته‌له‌فزیۆنی خاك و ده‌ڵێت، كاتێك دوای 1996 دوای ئه‌وه‌ی یه‌كێتی گه‌ڕایه‌وه سلێمانی، سه‌ردانی ته‌له‌فزیۆنی خاكی كردووه بۆ ئه‌وه‌ی ده‌نگی تێست بكه‌ن و ده‌ڵێت: "سیروان جه‌لال تێستی كردم قبووڵ كرام، دواتر من ورده ورده عاشقی راگه‌یاندن بووم".\nتاڤگه باس له‌و هاوپیشانه‌ی ده‌كات كه خۆیان كاندید كرد بۆ په‌رله‌مانتاری و ئه‌ندامی ئه‌نجومه‌نی پارێزگای سلێمانی و ده‌ڵێت: "ئه‌و هاوپیشانه‌م كه خۆیان كاندید كردو دواتر ده‌نگیان هێنا و ده‌رچوون نه‌یانتوانی ئه‌و په‌یامه بگه‌یه‌نن كه پێشتر كاریان بۆ ده‌كرد، ته‌نانه‌ت له په‌رله‌مان و ئه‌نجومه‌نی پارێزگاش نه‌یانتوانی به‌رگری له هاوپیشه‌كانیان بكه‌ن پڕۆژه یاسایه‌ك پێشكه‌ش بكه‌ن كه‌له خزمه‌تی رۆژنامه‌نووساندا بێت".\nبه بڕوای تاڤگه محه‌مه‌د، ئه‌و پێشكه‌شكارانه نه‌یانتوانیوه به‌رگری له مافی هاوپیشه‌كانیان و ته‌نانه‌ت خه‌ڵكیش بكه‌ن شكستیان هێناوه، ئه‌وه‌ش ناشارێته‌وه كه خۆی چه‌ندین جار داوای لێكراوه بۆ ئه‌وه‌ی خۆی كاندید بكات بۆ په‌رله‌مانتاری یان ئه‌نجومه‌نی پارێزگا، به‌ڵام ئه‌و ره‌تیكردووه‌ته‌وه و پێی وابه‌ووه كه رۆژنانووس بوو به په‌رله‌مانتار، ده‌چێته ناو كاری سیاسی و ئیدی ناتوانێ به‌رگری له‌و په‌یامه‌ی بكات كه پێشتر پره‌نسیپی بووه.\nئه‌و ره‌خنه له په‌رله‌مانتارانیش ده‌گرێت كه نه‌یانتوانیوه كار بۆ مافه‌كانی رۆژنامه‌نووسان بكه‌ن به تایبه‌تی رۆژنامه‌نووسی مێینه كه رووبه‌ڕووی سوكایه‌تی زۆر و ئاسته‌نگ ده‌بنه‌وه و "ته‌نانه‌ت هه‌نێك له پێشكه‌شكاران كڕین و فرۆشتنیان له لایه‌ن ده‌زگاكانی راگه‌یاندنه‌وه پێده‌كرێت"، تاڤگه محه‌مه‌د وای وت.\nتاڤگه ره‌خنه له ده‌زگاكه‌ی خۆیشی ده‌گرێت كه ماوه‌ی 23 ساڵ كاری تیایدا كردووه و ده‌یان چاڵی بۆ هه‌ڵكه‌ندراوه و ئیهانه كراوه و ته‌جمید كراوه، ئه‌و ده‌ڵێت: "ئیهانه كرام و سوكایه‌تی دنیام پێكرا ته‌نها له‌به‌ر ئه‌وه‌ی ئاماده نه‌بووم ببمه كاڵا، ئەوەی ئەوان دەیانویست من جێبەجێم نەدەکرد و ئەوەی من هەم بوو لای ئەوان جێگەی نەدەبوەوە".\nتاڤگه محه‌مه‌د باس له به‌شێك له پێشكه‌شكارانی ئێستای ده‌زگاكانی راگه‌یاندن ده‌كات كه ئه‌و به مۆدێل زیاتر ناویان ده‌بات و ده‌ڵێت: "ئه‌وه‌نده‌ی خۆیان نمایش ده‌كه‌ن و فیله‌رو بۆتۆكس و جوانكارییه‌كه‌یان نمایش ده‌كه‌ن، ئه‌وه‌نده عه‌قڵیان نمایش ناكه‌ن".\nتاڤگه وه‌ك خۆی ئاماژه‌ی پێداوه چه‌ند جارێك نامه‌ی ده‌ستله‌كاركێشانه‌وه‌ی پێشكه‌ش كردووه، دواجار په‌شیمانیان كردووه‌ته‌وه، به‌ڵام به‌هۆی ئه‌وه‌ی كاره‌كه‌ی جێهێشتووه و ته‌نها مووچه‌كه‌ی وه‌رگرتووه، دواجار مووچه‌كه‌شی بڕدراوه و دەڵێت :"موچەکەم لە رێگەی خاتوو شاناز ئیبراهیم ئەحمەدەوە بۆ گەڕێندرایەوە چاوی ماچ دەکەم".\nئه‌م بابه‌ته 63460 جار خوێنراوه‌ته‌وه


عەدنان ڕەشیدی ئەندامی ڕێوەبەری KMMK لەلایەن کەسانی دەمامکدارەوە هێرشی کرایەسەر - كۆمه‌ڵه‌ی مافی مرۆڤی کوردستان\nچوارشەممە ۲۱ی ڕەشەممەی ۲۷۱۹ی کوردی، عەدنان ڕەشیدی ئەندامی ڕێوەبەری کۆمەڵەی مافی مرۆڤی کوردستان لە لایەن کەسانی نەناسراوەوە کرایه ئامانج. لە ئەنجامی ئەم هێرشەدا ناوبراو لە بەشەکانی سەر، دەست و تێکڕای لەشی تووشی برین و خەساری گران بووە. ئەو روداوە لە پێنجوێنی باشووری کوردستان هاتۆتە ئاراوە.\nبە گوێرەی نیشانەکان وا دەردەکەوێ ناوبراو تووشی زەبری مێشک بووە.\nئەم چالاکە ناسراوەی مافی مرۆڤ و ئەندامی ڕێوەبەری KMMK لە ئەنجامی لێدان و پەلاماری بە زەبر ئێسکی دەستەکانی شکاون ، شین بوونەوە و ئاسەواری لێدان لە سەر لەشی دیارە و تەواوی جەستەی ناوبراو کوتراوە. زۆرینەی زەبرەکان دراوە لە سەری و قەڵەشی قووڵ لە پێشەوەی سەری دیارە.\nبە پێی ئەو زانیاریانەی کە لە لایەن سەرچاوەیەکی متمانەپێکراو بە دەستی کۆمەڵەی مافی مرۆڤی کوردستان گەیشتووە، چەندد کەسی دەمامکدار هەڵدەکوتنە سەر ماڵی عەدنان ڕەشیدی، دەسپێک هاوژین و منداڵە بچکۆلەکەی بە بارمتە دەگرن و پاشان هەڵدەکوتنە ئەو ماڵەی کە بەڕێز عەدنان ڕەشیدی تێیدا نیشتەجێیە. هەر کە دەچنە ماڵەوە عەدنان ڕەشیدی دەدەنە بەر لێدان، زەبر و لێدانەکە ئەوەندە گران بووە کە ناوبراو لە هۆش دەچێ.\nئەم کەسە دەمامکدارانە پاش وریا بوونەوەی ئەم چالاکە مافی مرۆڤیە گوشاری دەخەنە سەر و داوای لێدەکەن کە موبایل، لۆپ تۆپ، هاڕد و کۆمەڵێک بعڵگەی تایبەتی خۆی بدات پێیان، ناوبراو بەرگری دەکات و داخوازیەکەیان جێبەجێ ناکات هەر بۆیە سەرلە نوێ پەلاماری دەدەن و بە توندی لێیدەدەن. ئەو بەڵگانەی ئەوان دەیانەوێ زانیاری چەنددین ساڵەی چالاکییەکانی مەدەنی و مافی مرۆڤی، بەڵگەکانی تایبەت بە KMMK و زانیاری تایبەتی ناوبراون.\nلە کۆتاییدا ئەم کەسە نەناسراوانە لە ڕێی ڤیدیۆوە بە شێوەی ئانلاین نیشانی بەڕێز ڕەشیدی دەدەن کەهاوژین و منداڵە بچکۆلەکەی، کە نێزیک سێ ساڵی تەمەنە، بە بارمتە گرتووە، لە حاڵەتێکدا ئەم بەڵگانەیان تەسلیم نەکات، ئەوان دەکوژن. هەر بەم بۆنەوە ناوبراو ناچار دەبێ بەڵگەکانیان تەسلیم بکات. هێرشبەرە دەمامکدارەکان سەرلە نوێ ناوبراو دەدەنە بەر هێرش و پەلامار و هەڕەشەی لێدەکەن کە لەسەر ئەم ڕووداوە هیچ زانیارییەک نەدرکێنێ و پاشان لە ماڵ دەچنە دەرەوە.\nکاتێک هاوژین و منداڵە بچکۆلەکەی دەگەڕێنەوە ماڵەوە، عەدنان بە لەهۆشچوویی دەدۆزنەوە.\nشیاوی باسە ئەم چالاکە مافی مرۆییە چەنددین جار هەڕەشەی لێکراوە. ناوبراو جارێک لە ڕێی دامەزراوەیەکەوە لە پیلانی تیرۆر کە کۆماری ئیسلامی ئێران دای ڕشتبوو، ئاگادار دەکرێتەوە و توانی گیانی خۆی ڕزگار بکات.\nلە ماوەی ساڵانی ڕابردوو بنەماڵەی ناوبراو لە ژێر گرانترین گوشاری دامەزراوە ئەمنییەکانی کۆماری ئیسلامی ئێران بوون و چەنددین جار ئەندامانی بنەماڵەی ئەم چالاکە مافی مرۆڤیە دەسبەسەر و دەکەوتنە بەر سوکایەتی و بێ ڕێزی، هەڕشە و تۆقاندن.\nلە ساڵی ۲۰۱۷ی زاینیی ئەم چالاکە مافی مرۆڤییە و ئەندامی ڕێوەبەری کۆمەڵەی مافی مرۆڤی کوردستان لە سلێمانییە دەسبەسەر و مەترسی دیپۆڕتی بۆ ئێران کەوتە سەر، کە بە هۆی هەوڵ و گوشاری چالاکانی مەدەنی و KMMK لە زیندان ئازاد بوو.\nجێی بیرهێنانەوەیە کە عەدنان ڕەشیدی لە زیندانیانی سیاسی لە مێژینەی ڕۆژهەڵاتی کوردستان و ئەندامی کۆمەڵەی مافی مرۆڤی کوردستانە.\n← Previous سەحەر کازمی پاش تێپەڕاندنی حوکمەکەی لە زیندان ئازاد کرا\nدۆخی تەندرووستی عەدنان ڕەشیدی ناجێگیرە Next →\nدەستبەسەری چوار هاوڵاتی کورد لە ڕۆژهەڵاتی کوردستان\nپارێزەرانی کورد سەرەڕای پیرۆزبایی لە کۆچەر بیرکار، باسی هەڵاواردن ونادادپەروەری لە کوردستان دەکەن\nبەپێی ئەو ئامارانەی پشتڕاست کراونەتەوە ۶٤٪ی ئێعدامەکان لەمانگی ڕابردووی زایینی ساڵی ۲۰۱۸لە ئێران شارۆمەندانی کورد بوون


کۆمپانیای Tesla ئۆتۆمبێلی بارهەڵگری کارەبایی Tesla Cybertruck ـی بە نرخی دەستپێکی 39,900$ ـەوە ڕاگەیاند – کەی ئای تی ئێن\nپێشبینیدەکرێت بیرگه‌ی ناوه‌کی گاله‌کسی ئێس ٩ قه‌باره‌ی ٥١٢ گێگابایت بێت\nئاستی پڕۆسێسەری AMD Ryzen 2500U لە هەڵسەنگێنەرەکان و بەراوردکردنی بە ڕکابەرەکانی\nمۆبایلی Razer Phone 2 بە Snapdragon 845 و Wireless charging و IP67 ـەوە ڕاگەیاندرا\nیاری Dr. Mario World بۆ بەکارهێنەرانی iOS و Android بەردەستکرا (نوێکراوە)\nبا ئەم خەونە بهێنینە دی! دەنگدان بۆ زیادکردنی زمانی کوردی بۆ تەختەکلیلی Swift key ئەندرۆید!\nلیستی ئەو مۆبایلانەی بەم نزیکانە نوێترین وەشانی ئەندرۆیدی Oـیان پێ دەگات\nئۆتۆمبێل 22, تشرینی دووه‌م 2019\nلە بۆنەیەکی تایبەتدا لە شاری لۆس ئەنجلێسی ویلایەتی کالیفۆڕنیای ئەمریکا، کۆمپانیای Tesla ئۆتۆمبێلی بارهەڵگری کارەبایی Tesla Cybertruck ـی بە نرخی دەستپێکی 39,900$ ـەوە ڕاگەیاند.\nدیزاینی ئۆتۆمبێلەکە نوێ و ناوازەیە، بەڵام لە ڕاستیدا لە بارهەڵگر ناچێت. بە هەرحاڵ، بارهەڵگرە کارەباییەکە بە 3 بژاردەی مەودای 250 و 300 و 500 میلەوە بەردەست دەکرێت. ئیڵۆن مەسک، بەڕێوەبەری گشتی کۆمپانیاکە وەکو هەموو جارێک، لەسەر سەکۆی نمایشکردنی ئەم بارهەڵگرە کارەباییە ئامادەبوو و بە بەردەوامی باسی لە بەهێزی و خۆڕاگری بارهەڵگرە کارەباییەکە دەکرد.\nئەمە توانای 3 جۆرەکەی بارهەڵگرە کارەباییە نوێیەکەی Tesla ـیە:\nتاکە برزوێنەر. توانای بڕینی 250 میلی هەیە. توانای ڕاکێشانی 7,500 پاوەندی هەیە. توانای هەیە لە 0 بگات بە 60 میل لە 6.5 چرکەدا. نرخی 39,900$ ـە.\nدووانە بزوێنەر. توانای بڕینی 300 میلی هەیە. توانای ڕاکێشانی 10,000 پاوەندی هەیە. توانای هەیە لە 0 بگات بە 60 میل لە 4.5 چرکەدا. نرخی 49,900$ ـە.\nسیانە بزوێنەر. توانای بڕینی 500 میلی هەیە. توانای ڕاکێشانی 14,000 پاوەندی هەیە. توانای هەیە لە 0 بگات بە 60 میل لە 2.9 چرکەدا. نرخی 69,900$ ـە. ئەم جۆرە تاوەکو کۆتاییەکانی ساڵی 2022 دەست بە بەرهەمهێنانی ناکرێت. تایبەتمەندی خۆلێخوڕ بەردەستە.\nسەرجەم جۆرەکانی بارهەڵگرە کارەباییەکە توانای هەڵگرتنی 6 سەرنشینیان هەیە. لاشەکەی لە ماددەی ستیلی بێخەوشی 30X ـی پێچراوە درووست کراوە. بارهەڵگرە کارەباییەکە توانای هەڵگرتنی 3,500 پاوەندی هەیە و خاوەن شوێنێکی هەڵگرتنی بچووکە بە قەبارەی 100 پێ سێجا لە پشتەوە. درێژی ئۆتۆمبێلە کارەباییەکە 6.5 ئینجە.\nلە ناوەوە، خاوەن ڕوونمایەکی گەورەیە بە قەبارەی 17 ئینج لە ناوەڕاستدا بۆ کۆنتڕۆڵکردنی کردارەکانی ئۆتۆمبێلەکە.\nئیڵۆن مەسک چەند ساڵێکی زۆری لە دیزاینکردنی ئەم بارهەڵگرە کارەباییەدا بەفیڕۆ دابوو. لە ساڵی 2012 ـەدا یەکەمین جریوەی کرد و ڕایگەیاند کە مەیلی هەیە بارهەڵگری کارەبایی درووست بکات. لە پاشانیش لە ساڵی 2017 ئاشکرایکرد کە Tesla بارهەڵگرە کارەباییەکە لە 12 بۆ 24 مانگی داهاتوودا ڕادەگەیەنێت.\nهاوشێوەی ئۆتۆمبێلە کارەباییەکانی دیکەی کۆمپانیاکە، ئەم ئۆتۆمبێلەش خاوەن تایبەتمەندی خۆلێخوڕ دەبێت، بەڵام پێویستە گرانترین جۆری ئۆتۆمبێلەکە بکڕیت و 7,000$ ـی دیکەی زیادە بدەیت بۆ بەدەستهێنانی تایبەتمەندییەکە.\nلەسەر سەکۆ، دۆخەکە بە دڵی ئیڵۆن مەسک و هاوڕێکانی بەڕێوە نەچوون. یەکێک لە خۆبەخشەکانی کۆمپانیاکە تاقیکردنەوەی لەسەر شووشەی بارهەڵگرە کارەباییەکە ئەنجامدا لە ڕێگەی ئامرازێکی بەهێزەوە، ئامانج لە تاقیکردنەوەکە بۆ پیشاندانی بەهێزی شووشەی ئۆتۆمبێلەکە و نەشکاندنی بوو، بەڵام 2 جار تاقیکردنەوە کرا و هەر 2 جارەکە شووشەی ئۆتۆمبێلەکە شکا. لە پاشان ئیڵۆن بە شەرمەزارییەوە وتی: “ئامرازەکە شووشەکەی نەبڕی … لە تاقیکردنەوەکانی پێشووماندا شووشەکە تووشی شکاندن نەبووەوە”.\nبەرهەمهێنانی بارهەڵگرە کارەباییەکە لە کۆتاییەکانی ساڵی 2021 ـدا دەست پێدەکات. لە ئێستادا داواکاری پێشوەختە لە پەڕەی تایبەتی ئۆتۆمبێلەکە لە ماڵپەڕی Tesla بەردەستە و پێویستە بڕی 100$ بدەیت بۆ ئەنجامدانی داواکارییەکە.\nلە کۆتایی نمایشکردنەکەدا، ئیڵۆن مەسک ڕایگەیاند کە کۆمپانیاکەی ماتۆڕێکی کارەباییان درووست کردووە بە قەبارەی پشتەوەی بارهەڵگرە کارەباییەکە، هەروەها ماتۆڕەکە هێنرایە سەر سەکۆ. هیچ شتێک دەربارەی تایبەتمەندییەکانی، نرخ و بەردەستبوونی ماتۆڕە کارەباییەکە ڕانەگەیاندرا.\nتاگەکان ئۆتۆمبێلی کارەبایی Tesla Tesla Cybertruck تێسلا


كوردیو - سكرتێرى به‌رشلۆنه بارو دۆخى میسى و ئه‌نێستا رون ده‌كاته‌وه\nسكرتێرى به‌رشلۆنه بارو دۆخى میسى و ئه‌نێستا رون ده‌كاته‌وه\nسێ شەممە, 21 ئازار 2017 03:23\nرۆبه‌رت فرناندێز سكرتێرى یانه‌ى به‌رشلۆنه له لێدوانێكیدا بۆده‌زگا راگه‌یاندنه‌كان باس له بارو دۆخى كارگێرى یانه‌كه‌ى ده‌كات له ماوه‌ى داهاتوو .\nفرناندێز پێیوایه خشته‌ى كاره‌كانى یانه‌كه‌ى له داهاتودا نوێكردنه‌وه‌ى گرێبه‌ستى هه‌ردوو یاریزان ئیسپانى ئه‌نردیاس ئه‌نێستا و ئه‌رجه‌نتینى لیۆنێل میسى ، وه ئیمزا كردنى گرێبه‌ست له‌گه‌ڵ راهێنه‌رێك بۆئه‌وه‌ى شوێنى راهێنه‌رى ئێستا لویس ئه‌نریكى بگرێته‌وه بریاره له كۆتایى ئه‌م وه‌رزه كامپ نوو جێبهێلێت .\nفرناندێز ل لێدوانێكیدا كه رۆژنامه‌ى ماركا بلاَوى كردۆته‌وه ده‌ڵێت : من دڵخۆشم میسى له به‌رشلۆنه‌یه و هه‌ست به‌ئاسوده‌یى ده‌كات لگه‌ڵ یانه‌كه‌ى ، ئه‌م ژینگه‌ى ئێستا بۆئه‌و نمونه‌یه و هیچ گومانێك نیه له نوێكردنه‌وه‌ى گرێبه‌سته‌كه‌ى ،من نامه‌وێت باسى شتى زیاتر بكه‌م .\nسه‌باره‌ت به‌نوێكردنه‌وه‌ى گرێبه‌ستى ئه‌نێستا ، رۆبه‌رت ده‌ڵێت : به‌هه‌مان شێوه‌ى گرێبه‌ستى ئه‌و نوێده‌كرێته‌و ،به‌لاَم له‌كاتێكى گونجاو ئه‌م كاره ده‌كرێت ،ئه‌و شایسته‌ى هه‌موو شتێكه ،ئه‌م یاریزانه قوربانى به‌خۆى داوه له پێناو یانه‌كه ،شتى زۆرى به‌ئێمه به‌خشى ،به‌دڵنیایه‌وه گرێبه‌سته‌كه‌ى نوێده‌كرێته‌وه .\nسه‌باره‌ت به‌وه‌رگرتنى مه‌شقى یانه‌كه له‌لایه‌ن ئه‌ونوتزى یاریده‌ده‌رى ئه‌نریكى ، فرناندێز ده‌ڵێت :ئه‌و كه‌سێكه زۆر شتى یانه‌كه و سیسته‌مى یانه‌كه ده‌زانێت ، وه یاریزانه‌كان به‌شێوه‌یه‌كى باش ده‌ناسێت ، نامه‌وێت باسى ئه‌مه بكه‌م ئایا ده‌بێته راهێنه‌ر یاخود نا ،ده‌مه‌وێت تیپه‌كه به‌هێمنى بمێنێته‌وه .\nده‌رباره‌ى لویس ئه‌نریكى ،رۆبه‌رت ده‌ڵێت : ده‌مانه‌وێت له‌سه‌رجه‌م پاڵه‌وانه‌تیه‌كان تیپه‌كه له‌سه‌ر رێگاى راست هه‌نگاو بنێت و ركابره‌ى بكات ، ئه‌مه‌ش هۆكاره بۆئه‌وه‌ى باس له شوێن گره‌وه‌ى نه‌كه‌ین ،ئێمه رێزى لىَ ده‌گرین و سه‌رنجى ته‌واومان له‌سه‌ر ئه‌م وه‌رزه ده‌بێت ، دواتر له‌گه‌ڵ سه‌رۆك یانه‌و هه‌ندێك له‌به‌رێوبه‌ره‌كان كۆده‌بینه‌وه باس له راهێنه‌رى نوىَ ده‌كه‌ین .\nسه‌باره‌ت به‌راوێژكردن له‌گه‌ڵ یاریزانه‌كان بۆده‌ست نیشان كردنى راهێنه‌رى نوىَ ، فرناندێز ده‌ڵێت : هیچ قسیه‌كمان له‌گه‌ڵ یاریزانانى تیپه‌كه نه‌كردووه سه‌باره‌ت به‌راهێنه‌رى نوىَ ، زۆر شت باس ده‌كرێت راسته قینه نیه ، من به‌هیچ شێوه‌یه‌ك باسى راهێنه‌رى نوێم نه‌كردووه .\nسه‌باره‌ت به‌داهاتووى یانه‌كه‌یان ،سكرتێره‌كه‌ى بلوگرانه ده‌ڵێت : گۆرانكارى ده‌كرێت له یانه‌كه كۆمه‌لێك شت پێویستیان به‌ئاڵوگۆر هه‌یه .\nله كۆتایدا هاتنى راهێنه‌رى ئیتاڵى و یانه‌ى یۆفانتۆس بۆیانه‌ى به‌رشلۆنه به‌ناراست ناوزه‌ند ده‌كات و ده‌ڵێت : ئه‌م هه‌واڵه دوره له راستى من هیچ شتى تر ناڵێم ، ته‌نیا ئه‌وه نه‌بێت باسى هه‌ندێك كار و بار ده‌كرێت دووره له راستى .\n6696 جار بینراوە\nگواردیۆلا ماوه‌ى دوور كه‌وتنه‌وه‌ى ستۆنز ئاشكرا ده‌كات\nدواى پێكانه‌كه‌ى له‌یارى دێربى تووشى هات ، رامۆس نامه‌یه‌ك ئاراسته‌ى هانده‌ران ده‌كات\nئیبراهیمۆفیچ نامه‌یه‌ك ئاراسته‌ى هانده‌رانى مانچسته‌ر یونایتد ده‌كات\nبه‌هۆى داوا كردنى یاریزانێك ، فالفێردى راهێنه‌رى به‌رشلۆنه میسى توره ده‌كات\nدان پیان نانى رۆناڵدۆ بۆ گریزمان بزانه له‌یارى دێربى\nلەكۆتاییدا بابەتی لێدانی سزا لەنێوان نیمار و كاڤانی یەكلایی بوویەوە\nبەفەرمی ... ناوی پاڵێواروان بۆ خەڵاتی باشترین یاریزانی ئاسیا دەستنیشانكرا\nزانیاری لەبارەی یارییەكەی ئەمرۆی یوڤینتۆس و ئینتەرمیلان بزانە\nئه‌نجامی یارییه‌كانی دوێنێ و خشته‌ی یارییه‌كانی ئه‌مرۆ بزانه\nرۆناڵدۆ به‌ده‌نگى به‌رز هاوار ده‌كات نابێت ریال گرێبه‌ست له‌گه‌ڵ ئه‌م یاریزانه ئیمزا بكات\nهەواڵێكی چاوەرواننەكراو لەبارەی بۆندەكەی نیمار و سان جێرمان بڵاو دەكرێتەوە\nبه‌ر له یارى یۆڤانتۆس ، به‌رشلۆنه لێدانێكى كوشنده‌ى به‌ركه‌وت\nرۆژناڵدینهۆ یاریزانێك بۆبه‌رشلۆنه ده‌پاڵێوێت\nبۆبه‌ده‌ست هێنانى تواناكانى نیمار ، ریال دوو یاریزان ده‌كاته قوربانى\nسیبایۆس هه‌لس و كه‌وتێكى سه‌یر به‌رامبه‌ر رۆناڵدۆ ئه‌نجام ده‌دات\nبەفەرمی ... ناوی ئەو (32) هەڵبژاردەیە ئاشكرابوو كە گەیشتنە مۆندیال (2018)\nگواردیۆلا جەنگێك لە نێوان بەرشلۆنە و ریال مەدرید بەرپا دەكات


سندوقێک بۆ داهاتە زیادەکان دروستدەکرێت\n3180 جار خوێندراوەتەوە\nراوێژکاری ئابوریی و دارایی سەرۆکوەزیرانی عێراق رایگەیاند، دامەزراندنی سندوقی دەوڵەت بۆ سامانی نیشتیمانی دەبێتە هۆی زیادکردنی داهاتی نەوتی هەناردەکراو و لەبری ئەوەی بۆ پرکردنەوەی کورتهێنانی بودجە وەک جێگرەوەیەک بەکاربهێنرێت.\nمەزهەر محەمەد ساڵح راوێژکاری ئابوریی و دارایی سەرۆکوەزیرانی عێراق بە ئاژانسی هەواڵی عێراقی راگەیاند، بۆ ماوەی شەش دەیەیە سندوقەکانی سامانی دەوڵەت لە جیهاندا دامەزراوە و داهاتی هەناردەکردنی سامانە سرووشتییەکان و ماددەی خاویش بەشێکی سەرەکی و گرنگی ئەو سندووقەن.\nراوێژکاری مستەفا کازمی ئاماژەی بەوەشکرد، فەلسەفەی ناسین و پێناسەکردنی سامانی ماددەی خاو و سامانە سرووشتییەکان و تەواوی سامانە ناسروشتییەکانی دیکە تەنها بۆ پێویستییەکانی بەکاربردن بەکارناهێندرێن، بەڵکو دەبێتە بەشێک بۆ بوژاندنەوە و پەرەسەندنی ئەو سەرمایەی دەکرێت لە وەبەرهێنان و زیادکردنی بەردەوامی داهاتدا بەکاربهێنرێت، لەجیاتی ئەوەی لە خەرجییە گشتییەکانی دەوڵەتدا بەکاربهێنرێت.\nلەبەشێکی دیکەی قسەکانیدا، مەزهەر محەمەد ساڵح ئاماژەی بەوەکرد، پێویستە تەواوی پێداویستییەکان لەلایەن نەوەی ئێستاوە بۆ نەوەی داهاتوو دەستەبەر بکرێت. هەروەها تەواوی بەشداریکردنیان لە یەکەی وەبەرهێنانی دەوڵەتدا هەبێت کەتیایدا دەبێتە هۆی سێکتەری وەبەرهێنانی دەوڵەت.


هێلکەی "پیس" لەناو جەرگەی هەرێمدا\nهەواڵ / ڕاپۆرت :: پێش 2 هەفتە  :: 1276 جار بینراوە\nسەرباری زۆری ڕێژەی بەرهەمی هێلکەی کێڵگە پەلەوەرییەکانی هەرێمی کوردستان، بەڵام هێلکە لە تورکیا و ئێران هاوردەی هەرێمی کوردستان دەکرێن، بەشێک لەو هێلکانە بە قاچاخ هاوردە دەکرێن و تا ئێستا ئاشکرا نەکراوە کێن ئەوانەی کاری قاچاخی هێلکە دەکەن، ئەو هێلکانەیش کە بەڕێگای نادرووست هاوردە دەکرێن نازانرێت تەندرووستن یان نا، لەبەرئەوەی بە کوالێتی کۆنترۆڵدا تێپەڕ نابن و ئەگەر هەڵگری هەر جۆرە میکرۆبێک بێت ئەوا بەو پیسییەوە دەرخواردی هاووڵاتیان دەدرێت.\nهێلکەی تورکی لە ناوخاکی تورکیا کارتۆنی بە 2 دۆلارە و لە هەرێمی کوردستان بە پەنجا هەزار دینار دەفرۆشرێتەوە، هێلکەی خۆماڵیش کە لە کێڵگەکانی ناوخۆ بەرهەمدێت کارتۆنی لە 46 دۆلارەوە تاوەکو 56 دۆلارە بەپێی قەبارەی هێلکەکە کە گەورەترینی جۆری سوپەرە کە بە 56 دۆلارە.\nوەزارەتی کشتوکاڵی عێراق لە مانگی 10 ی ساڵی ڕابوردوو بڕیاری قەدەغەکردنی هاوردەی هێلکەی لە وڵاتان بۆ عێراق خستە بواری جێبەجێ کردنەوە هەرێمی کوردستانیش پابەندبوونی خۆی بەو بڕیارە ڕاگەیاند، بەڵام تاوەکو ئەمڕۆش هێلکەی تورکیا و ئێران هاوردەی بازاڕەکانی هەرێمی کوردستان دەکرێت.\nحوسێن حەمە کەریم، وتەبێژی وەزارەتی کشتوکاڵ بە دواڕۆژی ڕاگەیاند: بەپێی یاسا هاوردەکردنی هێلکە لە مانگی 10ی ساڵی ڕابوردوو قەدەغە کراوە، بەڵام ئەوەی هەیە بەشێوەی قاچاغ هاوردە دەکرێت کە ئەوەش ئەرکی لایەنی ئەمنی و سنورەکانە ڕێگری لێبکەن تاوەکو هێلکەی کێڵگە پەلەوەرییەکانی ناوحۆ زیاتر بێت لەبازاڕ و تەواوی کێڵگەکان بکەونە کار.\nحوسێن حەمە کەریم، ئاماژەی بەوەشدا: بەهۆی ئەوەی خەڵکی هەرێمی کوردستان هێلکەی خۆماڵی واتا کێڵگەکانی ناوخۆ ناکڕن و نایخۆن و هاوڵاتیانی عەرەب زیاتر بەکاری دەهێنن بۆیە زۆرترین بەرهەمی ناوخۆ بۆ شارەکانی عێراق دەڕوات.\nبەپێی ئامارەکانی وەزارەتی کشتوکاڵ، پڕۆژەکانی بەرهەمهێنانی هێلکە لە هەرێمی کوردستان ئەگەر هەموویان کار بکەن کە ژمارەیان 11 پڕۆژەیە، ساڵانە یەک ملیار و 311 ملیۆن هێلكە بەرهەمیان هەیە، ئەمە لەكاتێكدایە ساڵانە پێویستی هەرێمی كوردستان بە هێلكە نزیكەی 800 ملیۆن هێلکەیە.\nمحەمەد خۆشناو، بازرگانێکی هاوردەکاری هێلکەیە بۆ دواڕۆژ چۆنیەتی هاوردەکردنی هێلکە بۆ بازاڕەکانی هەرێمی کوردستان ئاشکرا دەکات و دەڵێت: "ڕاستە حکومەت هاوردەکردنی قەدەغە کردووە بەڵام ڕاستیەکەی قەدەغە کردن نییە بەڵکو وەرگرتنی بڕە پارەیەکی زیاترە وەک باج چونکە جاران بۆ هاوردەکردنی بارێک هێلکە هەزار دۆلارمان وەک باج خەرج کردبا ئێستا زیاتر لە 10 هەزار دۆلارمان لێوەردەگیرێت بەناوی بەرتیل بۆیە ئێمەش ناچارین بڕی پارەکە بخەینەوە سەر نرخی هێلکە".\nمحەمەد خۆشناو، نایشارێتەوە لە هەردوو زۆنی زەرد و سەوز هێلکە لە سنورەکان بەبڕیاری کاربەدەستان هاوردە دەکرێت و بە قازانج بە فرۆشیارانی بازاڕ دەفرۆشرێنەوە.\nمحەمەد خۆشناو،دەشڵێت: "هەفتانە نزیکەی هەزار کارتۆن هێلکەمان لە تورکیاوە هاوردە دەکرد، ئێستا دەمانەوێت هێلکەی کێڵگەکانی ناوخۆ هاوردە بکەین، بەڵام جگە لەوەی کە خواستی لەسەر نییە، خەڵک هێلکەی سور ناخوات، هێلکەی ناوخۆش گرانبووە، بەجۆرێک نرخی تەبەقەیەک هێلکەی خۆماڵی کە پێشتر بە 3000 دینار بوو، ئێستا بە 5000 دینارە".\nبەپێی ئامارەکانی وەزارەتی کشتوکاڵ لە هەرێمی کوردستان یازدە کێڵگەی بەرهەمهێنی هێلکە هەن بەڵام تەنیا 6 پڕۆژە کاردەکەن کە لەسەدا 50% ی پێویستی ناوخۆ پڕدەکاتەوە.\nهێلکەی کێڵگە پەلەوەرییەکانی هەرێمی کوردستان هێلکەی مریشکی سۆرە کە لەناوخۆ خواستی لەسەر نییە و بۆ بازاڕەکانی خوار و ناوەڕاستی عێڕاق دەڕوات.\nبەکر عەلی، خۆی و براکانی ماوەی 13 ساڵە هێلکە دەفرۆشن لە بازاڕی شێخەڵای هەولێر بۆ دواڕۆژ دەڵێت: "خەڵکی کوردستان هێلکەی خۆمان ناخۆن خواستیان زیاتر لەسەر هێلکەی تورکییە، هەرچەندە هێلکەی خۆمان فرێشە و بێ کێشەیە".\nبەکر عەلی، دەشڵێت: "سەرباری قەدەغەکردن بەڵام ئێمە هێلکەی تورکی و ئێرانی دەفرۆشین چونکە بازرگانان هاوردەی دەکەن و ئێمەش لێیان دەکڕین خواستی زیاتریش لەسەر هێلکەی هاوردەیە نەک خۆماڵی".\nئەو فرۆشیارە لە وەڵامی ئەو پرسیارەی کە هێلکەی تورکی و ئێرانی لە کوێ دەکڕێت، ڕایگەیاند: هێلکە لە بازرگانان دەکڕین و زۆریشە هیوادارم هەردەم زۆر بێت چونکە ئەگەر هاوردە نەیەت هەر تەبەقەیەکی هێلکە بۆ دەگاتە 15 هەزار دینار چونکە هێلکەی خۆماڵی کە لە کێڵگەکانی ناوخۆ بەرهەمدەهێندرێن بەنرخی گرانتر لە هێلکەی هاوردە دەخرێتە بازاڕ بۆیە بازرگانان بازاڕ قۆرخ دەکەن.


بیبلوگرافیا روژنامەنڤیسێن دەڤەرا بارزان ک رێکارێ مزویری دەڤــــــەری بـــــــارزان -  خانه\n/ بیبلوگرافیا روژنامەنڤیسێن دەڤەرا بارزان ک رێکارێ مزویری\nبیبلوگرافیا روژنامەنڤیسێن دەڤەرا بارزان ک رێکارێ مزویری\nپست با عنوان «بیبلوگرافیا روژنامەنڤیسێن دەڤەرا بارزان ک رێکارێ مزویری» از وبلاگ «دەڤــــــەری بـــــــارزان» به صورت خودکار از وبلاگهای معتبر فارسی دریافت و با ذکر منبع نمایش داده شده است همچنین مسولیت مطالب آن بر عهده نگارنده آن میباشد و این سایت هیچ گونه مسولیتی در قبال محتوای آن ندارد.\nبیبلوگرافیا روژنامەنڤیسێن دەڤەرا بارزان کرێکارێ مزویری ۱ سامی ئەرگوشی، خەلکێ گوندێ، ئەرگوشە، ژ هوزا مزویریە، بێژەرێ تەلەفزیوونا کوردستان.۲ـ هەژار ئەرگوشی، خەلکێ، گوندێ ئەرگوشە، ژ هوزا مزوریانە، پەیامنێرێ تەلەفزیونا رووداوە.۳ـ فەرهاد بارزانی ، خەلکێ گوندێ بارزانە، ژ هوزا بەروژیە، بێژەرێ رادیویا دەنگێ ئەمریکا.٤ـ ئەحمەد بارزانی، ، بێژەرێ رادیویا دەنگێ ئەمریکا.٥ـ خەلیل عیسا،خەلکێ گوندێ دێزو، ژ هوزا مزویری یە، بێژەرێ تەلەفزیوونا کوردستان، بەشێ وەرزشی.٦ـ جوتیار حەسەن، خەلکێ گوندێ پیندرویە، ژ هوزا مزوریانە، بێژەرێ تەلەفزیوونا زاگروز.\nوبلاگ «بیبلوگرافیا روژنامەنڤیسێن دەڤەرا بارزان ک رێکارێ مزویری» به صورت خودکار از وبلاگهای معتبر فارسی دریافت و با ذکر منبع نمایش داده شده است همچنین مسولیت مطالب آن بر عهده نگارنده آن میباشد و وبلاگ 98 هیچ گونه مسولیتی در قبال محتوای مطلب «دەڤــــــەری بـــــــارزان» ندارد.\n: بیبلوگرافیا روژنامەنڤیسێن دەڤەرا بارزان ک رێکارێ مزویری\nبیبلوگرافیا روژنامەنڤیسێن دەڤەرا...\nبیبلوگرافیا روژنامهن یس ن ده هرا...


نێچیرڤان بارزانی: هیچ مه‌به‌ستێك له دواكه‌وتنی مووچه‌ی وه‌زاره‌تی په‌روه‌رده نییه\n2018-07-04 [11:10 AM]\nسەرۆکوەزیرانی هەرێمی کوردستان، نێچیرڤان بارزانی، دوای کۆبوونەوەی ئەنجوومەنی وەزیران، له کۆنگرەیەکی رۆژنامەوانیدا وتی، من له‌وه تێناگه‌م كه ئه‌و بۆرییه بۆریی هه‌رێمی كوردستانه، بۆریی عێراقه، رێگه‌ناده‌ن ئه‌و نه‌وته‌ی له هه‌رێم هه‌یه له‌و رێگه‌یه‌وه بچێت، له‌كاتێكدا ئێمه پێمان گوتوون كه سۆمۆ خۆی سه‌رپه‌رشتی بكات، وتیشی، دڵنیای وه‌زاره‌تی په‌روه‌رده دەکەمەوە، نابێت دواكه‌وتنی مووچه‌یان ببێتە جێگەی نیگەرانی، هیچ مەبەست نییە کە ئەوان دواخرابن.\nنێچیرڤان بارزانی رایگه‌یاند، جەختمان کردووەتەوە بۆ بەغدا کە هه‌رێمی كوردستان ئاماده‌یه بۆ هه‌نارده‌كردنی ئه‌و نه‌وته‌ی هه‌یه كه له سنووری 250 بۆ 300 هه‌زار به‌رمیل له رۆژێكدا و ئاماده‌ین له‌ڕێگه‌ی بۆریی نه‌وتی هه‌رێمه‌وه بچێته ده‌ره‌وه، ئه‌گه‌ر له‌و رۆژه‌ی ئێمه پێمان گوتوون ئه‌وان ره‌زامه‌ند بوونایه ئه‌وا سێ ملیار و نیو داهات بۆ به‌غدا ده‌سته‌به‌ر ده‌بوو، من له‌وه تێناگه‌م كه ئه‌و بۆرییه بۆریی هه‌رێمی كوردستانه، بۆریی عێراقه، رێگه‌ناده‌ن ئه‌و نه‌وته له‌و رێگه‌یه‌وه بچێت، له‌كاتێكدا ئێمه پێمان گوتوون كه سۆمۆ خۆی سه‌رپه‌رشتی بكات.\nله‌باره‌ی دواکەوتنی مووچەی وەزارەتی پەروەردە نێچیرڤان بارزانی گوتی، ئەوەی لەبارەی ئێمە گرنگە، ھەر ٣٠ رۆژ جارێک مووچە بدرێت. وتیشی، لەم چەند مانگەدا وەزارەتی دارایی ئەو خشتەیەیان رێکخستووە و، مووچەکانیان دابەشکردووە لە ٣٠ رۆژ جارێکدا، گرنگ ئەوەیە بە دڵنیاییەوە ھەر ٣٠ ڕرۆژ جارێک مووچەیەک بدرێت.\nباسی له‌وه‌ش كرد، ئاگاداری ئەو نیگەرانییانەم بەڵام دڵنیایان دەکەمەوە کە نابێت ئەمە ببێتە جێگەی نیگەرانی، رەنگە لە کاتێکیتردا وەزارەتێکی دیکە پێش بکەوێت، هیچ مەبەست نییە کە ئەوان دواخرابن.


پێشوازیكردنی ڕێكخەری گشتی گۆڕان لە نێچیرڤان بارزانی، ئەمڕۆ لە سلێمانی. فۆتۆ: لە پەیجی نێچیرڤان بارزانی لە فەیسبوك وەرگیراوە.\nبزوتنەوەی گۆڕان چەند داواكارییەكی نێچیرڤان بارزانی ڕەتدەكاتەوەو سوورە لەسەر گۆڕانكاریی لە پەیكەری حكومەت‌و بەرنامەی كاركردنی، بۆئەو مەبەستە پڕۆژەیەكی پێشكەشی سەرۆكایەتی حكومەت كردووە‌و بڕیارە وەڵامیان بدرێتەوە.\nدوو بەرپرسی باڵای گۆڕان كە بۆ پەرەگراف قسە دەكەن، گەشبین نین بە پەسەندكردنی پڕۆژەكەیان‌و ئەنجامدانی گۆڕانكاریی، بە دووری نازانن لە بەرامبەردا حكومەت بژاردەی هەڵبژاردن لە كاتێكی نزیكدا جێبەجێ بكات.\nنێچیرڤان بارزانی، دەستیكردووە بە گەڕێكی نوێی سەردانی حزبە كوردستانییەكان‌و دەیەوێت پاڵپشتیی بۆ حكومەتەكەی كۆبكاتەوە بۆ ڕوبەڕوبوونەوەی قەیرانەكان‌و گفتوگۆكردن لەگەڵ بەغدا، بۆ ئەو مەبەستە ئەمڕۆ لەگەڵ شاندێكی باڵای حكومەت سەردانی سلێمانی كردو لەگەڵ گۆڕان‌و یەكێتی‌و سۆسیالیست كۆبووەوە.\nبەپێی زانیارییەكانی پەرەگراف كە لە بەرپرسانی باڵای گۆڕان دەستیكەوتووە، نێچیرڤان بارزانی لە كۆبوونەوەی ئەمڕۆیدا داوای گەڕانەوەی وەزیرەكانی گۆڕان‌و پاڵپشتیی ئەو بزوتنەوەیەی كردووە بۆ كابینەكەی‌و بەشداربوونی نوێنەری گۆڕان لەوشاندەی بڕیارە بۆ گفتوگۆ لەگەڵ بەغدا پێكبهێنرێت.\n"ئەو داواكارییانەی سەرۆكی حكومەت لەلایەن گۆڕانەوە ڕەتكرانەوەو لە بەرامبەردا پڕۆژەیەكمان پێشكەشكردوون بۆ پێكهێنانی حكومەتی كاتیی‌و ئەنجامدانی كۆمەڵێك گۆڕانكاریی" بەرپرسێكی باڵای گۆڕان وای وت.\nلەبارەی ناوەڕۆكی پڕۆژەكەیان، ئەو بەرپرسەی گۆڕان ئەوەی خستەڕوو، پڕۆژەكەیان باسلە دوو قۆناغی كاركردنی ئەو حكومەتە كاتییە دەكات كە داوادەكەن پێكبهێنرێت، "بەوردی چۆنێتی جێبەجێكردنی پڕۆژەكەو كاتمان بۆ دیاریكردووە، قۆناغی یەكەم ماوەكەی چوار مانگەو قۆناغی دووەم حەوت مانگەو لەدوای ئەوە ئەنجامدانی هەڵبژاردنێكی بێگەرد."\nدەربارەی ناوەڕۆكی قۆناغەكان‌و ئەو خاڵانەی جێبەجێ دەكرێن، بەرپرسەكەی گۆڕان تەنها ئەوەندەی وت"شتی موستەحیلی تێدانییەو كورتكراوەی داواكارییەكانی پێشووی گۆڕان‌و پاكێجەكانی سەردەمی ئۆپۆزسیۆنە."\nپێكهێنانی حكومەتێكی كاتیی داوای گۆڕان‌و كۆمەڵ‌و هاوپەیمانییەكەی بەرهەم ساڵح‌و یەكگرتووە، ئەو لایەنانە لەدوای پێشڕەویی هێزە عێراقییەكان بۆ كەركوك‌و ناوچە جێناكۆكەكان‌و كۆنتڕۆڵ كردنەوەیان، چەند جارێك بە فەرمیی داوای هەڵوەشانەوەی حكومەتی هەرێم‌و پێكهێنانی حكومەتێكی نوێیان كردووە.\nدوای كۆبوونەوەی ئەمڕۆی لەگەڵ حزبەكان، نێچیرڤان بارزانی بە ڕۆژنامەنوسانی ڕاگەیاند، وەرەقەیەكیان لە گۆڕان وەرگرتووەو بەڵێنی ئەوەیان داوە دیراسەی بكەن‌و دووبارە دانیشتنەكانیان بەردەوامدەبن.\nسەرۆكی حكومەت ئەوەشی خستەڕوو، لەگەڵ لایەنەكان لەسەر چەند بنەمایەكی گرنگ وەكو یەك بیردەكەنەوە، وتی"دژی دوو ئیدارەین، دەبێ گفتوگۆ لەگەڵ بەغدا بكرێت، نابێ هەر لایەنێك بە تەنیا گفتوگۆ بكات، ئەمانە بۆ هەرێمی كوردستان پرەنسیپی گرنگن‌و لەگەڵ لایەنەكان لەسەریان كۆكین."\nلەگەڵ ئەوەی نێچیرڤان بارزانی باسیلەوەكرد، ئەوان پێیانوایە حكومەتی ئێستای هەرێم كاتییە، وتیشی، دوو بۆچوون هەن، یەكەم: بەزووترین كات هەڵبژاردن بكرێ، دووەم: حكومەتی كاتیی دابمەزرێت، وتیشی"ئێمە قسە لەگەڵ هەموو لایەنەكان دەكەین بۆ ئەوەی بزانین باشترین ڕێگەچارە چییە، دوای ئەوە خۆمان وەكو حكومەت بڕیاردەدەین بە چ شێوەیەك هەڵسوكەوت بكەین."\nجوڵە نوێیەكانی سەرۆكی حكومەت دوای ئەوەدێت لەدوای وازهێنانی مەسعود بارزانی لە سەرۆكایەتی هەرێم، دەسەڵاتەكانی دابەشكران‌و زۆربەیان دران بە سەرۆك وەزیران‌و حكومەتەكەی، ئەوەش لەكاتێكدایە حكومەت لە قەیرانێكی سەختی ئابوری‌و سیاسی‌و دیبلۆماسیدایە لە ناوخۆی كوردستان‌و لەگەڵ بەغداو وڵاتانی دەرەوە.\nپەیوەندییەكانی حكومەتی هەرێم‌و حكومەتی عێراق لەوپەڕی ئاڵۆزیدان‌و حەیدەر عەبادی وەڵامی پەیامەكانی هەرێم ناداتەوە بۆ كۆبوونەوەو گفتوگۆكردن لەبارەی كێشەكانی نێوانیان، ئەو لایەنانەی داوای حكومەتێكی نوێ دەكەن پێیانوایە نابێت هەمان بەرپرسانی پێشوو بچنەوە بەغدا بۆ گفتوگۆ.\nنێچیرڤان بارزانی دەیەوێت ئەو شاندەی لە داهاتوودا دەچێتە بەغدا نوێنەری هەر 5 حزبە سەرەكییەكەی تێدابێت، ئەوەش وەك بەرپرسانی گۆڕان دەڵێن، لەژێر فشاری بەغدا دایە‌و بزوتنەوەكەیان بەبێ جێبەجێكردنی داواكارییەكانی ئامادەنییە نوێنەری لەو شاندەدا هەبێت.\n"تائێستا وادەی سەردان دیارنییە، وەكو حكومەت دەچین بۆ بەغداو هەموو ئەوانەی بەشدارن لە حكومەت بەتەئكید ئەوانە بەشداردەبن" نێچیرڤان بارزانی وای وت.\nهاوكات بەرپرسێكی باڵای گۆڕان ئەوەدەخاتەڕوو، بزوتنەوەكەی لە بەغداوە ئەو پەیامەی پێگەیشتووە كە حكومەتی ناوەندیی دەیەوێت لەگەڵ سەرجەم لایەنەكانی هەرێم گفتوگۆ بكات نەك تەنها پارتی‌و یەكێتی.\n"بەغدا وتویەتی هەروەفدێك بێت دەبێت نوێنەری سەرجەم لایەنە سەرەكییەكانی تێدابێت، بەتایبەت مەبەستیانە گۆڕان بەشداربێت لە وەفدەكاندا" بەرپرسەكەی گۆڕان وای وت.\nئەو بەرپرسەی گۆڕان پێیوایە، حكومەتەكەی نێچیرڤان بارزانی لە ژێر فشاردایەو دەیەوێت لەم قۆناغەدا "گۆڕان بەكاربهێنێت"، وتیشی"گەشبین نین بە قبوڵكردنی پڕۆژەكەو ئەنجامدانی گۆڕانكاریی، ئەگەری بەهێز ئەوەیە لە بەرامبەردا پارتی بڵێت هەڵبژاردن لەكاتێكی نزیكدا ئەنجامدەدەین‌و مانگی 3ی ساڵی داهاتوو دیاریی بكەن."\nپێشتر(16ی ئەم مانگە) پەرەگراف ئەوەی ئاشكراكرد كە گۆڕان ئامادەیە دەستلە داواكاریی هەڵوەشانەوەی حكومەت‌و پێكهێنانی حكومەتی نوێ هەڵبگرێت، بەمەرجێك بەرنامەی كاری حكومەتی ئێستا ببێت بەو بەرنامەیەی گۆڕان بۆ حكومەتە كاتییەكە داوایدەكات، دوای كۆبوونەوەی گۆڕان‌و حكومەتیش بەشداربوویەكی كۆبوونەوەكە هەمانشتی پشتڕاست كردەوە.\nد.ئاسۆ مەحمود، باژێڕوانی سلێمانی بزوتنەوەی گۆڕان‌و بەشداربوی كۆبوونەوەكەی ئەمڕۆ لە كۆنگرەیەكی ڕۆژنامەوانیدا ئاماژەی بەوەكرد ئەگەر حكومەتی ئێستا بتوانێت 3 خاڵ جێبەجێ بكات ئاساییە بمێنێتەوە.\n"خاڵی یەكەم ئەوەیە لانیكەمی گوزەران‌و موچەی خەڵك باشبكرێت، دووەم: سیادەتی هەرێم بپارێزرێت‌و دووربین لەوەی شەڕی بەوەكالەتی وڵاتانی ئیقلیمی لە وڵاتی خۆماندا بكەین، سێیەم: هەڵبژاردنە گشتییەكان لەكاتی خۆی ئەنجامبدرێت‌و پاك‌و بێگەرد بێت‌و ڕێگریی لە تەزویرات بكرێت."\nپارتی‌و گۆڕان لەماوەی 2 ساڵی ڕابردوودا چەندین هەوڵی نێوەندگیری‌و كۆبوونەوە نەیتوانیوە یەكیان بخات‌و بیانگەیەنێتە ڕێككەوتن، ئێستا چارەسەری كێشەكانی نێوانیان گرێداوە بە چارەنوسی كابینەی هەشتەمی حكومەتی هەرێم‌و ئەنجامدانی چەند گۆڕانكارییەك لە بەرنامەی كاركردنی.\nئه‌م بابه‌ته 5631 جار خوێنراوه‌ته‌وه\nیەكگرتوو: پێكهێنانی حكومەتێكی نوێی ڕاگوزەر بە پێویست دەزانین\nیەكگرتوو بە فەرمی ڕایگەیاند، پێكهێنانی حكومەتێكی نوێی ڕاگوزەر لە هەرێمی كوردستان بە پێویست دەزانێت، ئەوەش هەمان داواكاریی گۆڕان‌و كۆمەڵ‌و هاوپەیمانییەكەی بەرهەم ساڵحە.


یاد. دایرە زەنگی. دیاری: ناسر کەریمی – سەردەشت. ئامادە کردنی: فەرەیدوون حەکیم زادە – Giareng\nیاد. دایرە زەنگی. دیاری: ناسر کەریمی – سەردەشت. ئامادە کردنی: فەرەیدوون حەکیم زادە\nمۆسیقای ئەوڕۆ دەبێ ئەمەگناسی پیاوان و ژنانی هونەرمەندی پێیشووی خۆی بێ، بەتایبەت ئەوانەی بەبێ ئیمکانات لە نـاو کـۆمەڵی نـائـاگـا و پاوانخوازی ئەودەم‌دا چالاکی هونەریان هەبووە. گەلێک لە وانە هاتن و چوون ؛ کاکەسەنی خۆشخان و مەشهوور (دایرە زەنگی) یەکیک لە وانەیە . کاکەسەن ساڵی 1284 ی هەتاوی لە سابڵاغ لە دایک بووە و ساڵی 1366ی هەتاوی کۆچی دوایی کردووە.\nگۆرانییەکانی “ئایشیلێ مامان، سەری سەردەشت بەرنیسێیە/ هەر ڕۆژەی حاکمێکی لێیە/ حاکمی هەمووان خەجیلێیە، لەنجە گیان”ی بە دەفە دەگوتەوە. کاکەسەن لە تەک مەنیج حەیران لە سەیرانگاکانی فەقرەقا، وسوکەند، و… گۆرانی گوتووە. ئەو دەم لە سەردەشت بووکیان بە “شەمامە خاڵ خاڵ” واتە مینی‌بووس دێنا و کاکەسەن لەسەر “شەمامە خاڵ‌خاڵ” دادەنیشت و دەفەی لێدەدا و گۆرانی دەگوت. محەممەدە ڕەشە، حەمە جەیران، سەید عەلی سەردەشتی، حامید، مام عەبدوڵا (عەبە درێژ)، ڕەحیم کەریمی سێمانی، عوسمان سەیاحی (عوسمانە دۆم) لە ناوچەی سەردەشت بەتایبەت گوندەکانی سیسێر و نەستان هاوکاریان کردووە.\nبەداخەوە سەردەمی کاکەسەن ئامێری مۆسیقا وەک ئەوڕۆ پێشکەوتوو نەبوو. مۆسیقای گۆرانییەکان ڕەمەکی و لە ڕووی زەوقەوە دابەش دەکران. کاکەسەن زۆر جار لە دەست جەفای زەمانە و نەداری دەفەکەی توڕ دەدا ، بەڵام خێزانە خەمخۆرەکەی نەیدەهێشت و بەردەوام دنەی دەدا. کاکەسەن پیاوێکی تەڕپۆش بوو، پارچەی”فەتاح پاشا”ی لە کوردستانی عێراق دەکڕی و ئەودەم لای”مینەی مەلەکێ” دەیدروو، پشتێندی مەخمەری گوڵ گوڵی دەبەست و پێچ و کڵاوی لە سەر دەنا. کاکەسەن جیا لەو گۆرانیانەی لە مەجلیس و گۆوەندان گوتوونی، نزیکەی30-40 گۆرانی تۆمارکراوی لەسەر کاسێت هەیە .\nکاتێ بەزمی گۆرانی کاکەسەن و یارانیم دێتەوە بیر، باری خەیاڵم لە باڵی شالووردەدەم و بە یادی کایە و داب و نەریتی قەدیم فرمێسکان هەڵدەوەرێنم . هەلوکێن، جوغزێن، بازەڵێن، دایەڵە، حەڵوایێن، میچ میچێن، میچ گرچکێن، ئاشە تەمبوورێن، خلیسکێن، بەردگرمکێن، پەستەک پەستەکێن، ئەسپ ئەسپێن(بە داری)، جۆرابێن، فنجانێن، گوێ پڕووچکێن، حەمزەل، هەڵوای بە شەقان، کۆڵ درکێنە، کەری سووری پشت درێژ، چل دانە، هەلووکان و مەلووکان/ دایک و بابی جنۆکان/ ناردویانم بۆ هێلکان، باڵەکەی فیچقە دەرە و تۆپە ڕاردێن دێتە بەر زەینم. هەڵپەرکێ گەرم بوو ، تووزەلە و تەپڵ و نایە وەکار دەکەوت. کاکەسەن هاوکات لەگەڵ دەفە لێدان تێی دەچریکاند، پێنج ڕیاڵی کاری خۆی دەکرد، دوو ڕیاڵ هی خۆشخان بوو سێ ڕیاڵیش پاشان دەدرایەوە بە کابرا. ئەگەریش کوورەی دڵی گراوی لە جۆش بایە، کابرا دە ڕیاڵ شاباشی دەدا. لە “دەشتی شایە” ڕۆژانی چوارشەمۆیان کوڕ و کچی شاری کە دەچوونە کۆڵەدار و چیلکان، لە گەڕانەوە کۆڵیان دادەنا و هەتا خوا حەز بکا هەڵدەپەڕین. کاکەسەن و حامیدی تەپڵ زەن هەڵپەرکێی کچ و کوڕانی سەردەشتیان گەرم دەکرد.\nلە گۆوەند و شاییەکان دەچووینە بن لاقی کچ و کوڕان و دەستماڵی دۆیتەمان لێک گرێ دەدا و پاشان قاقا پێیان پێدەکەنین. کاتێ دایرە زەنگیم دێتەوە یاد، دەچمە دیواخانان و گوێ شل دەکەم بۆ بیستنی مەقام، گەلۆ، حەیران، لاوک، ستران، لێ‌لێ، پایزە، ئازیزە، بەهارە، سەحەرە، شای جندۆکان، خەلیل پاشا، زەینەڵ و گۆزەڵ، سام سام ، عەلی بەردەشانی و شێخ فەرخ و خاتوون ئەستی، شێخی سەنعان، برایمۆک و یای ئەستی بە قەوان ـ گڕامافۆن ـ بە دەنگە خۆشەکەی وسێن شەشە، خلە دەرزی، کاکەسەن، سەید عەلی سەردەشتی، حاجی عەبە نەنە، فەقێ ڕووزە، بایز چۆلەکە و …\nدڵ هەوای دانیشتن لە دیواخانی بە بێن و بەرەی حەقایەت‌خوان و خۆشخان و ڕەعیەتی ماندوو – بەڵام دڵ پڕ لە ئەوین دەکا. یادی تەپڵ و تووزەلە و تار و تەمبوور و شمشاڵ و دمبەگ و نایە و چەڵەمەشکێنەی دڵداران، بە دزی دەکا. گیزە گیزەی سەماوەری پۆلۆان کە لەسەر ڕفعەیەک دانرا بوو لە گوێیان دەزرینگێتەوە. لەسەر مەجوعمەی ئاغا، گۆشتە ئاسک چاوان دادەگرێ، شیلانیش لە کانی بەرماڵان بە لەنجەوە ڕادەبرێ. ڕەعیەت سکاڵای لە ئاغا دەکرد کە داهاتی کەمە و ئاغا نەیدێنا و نەیدە برد، دەیگوت:\n٢ ـ بەشێک لە دەقی وتاری “یادی بە خێر”- پێش ژمارەی 11ی ئاویەر- نووسەر


کۆمسیۆنی باڵای مافی مرۆڤی عێراق حاڵەتەکانی تیرۆرکردن و ڕفاندن و دەستدرێژی بۆسەر چالاکان و خۆپیشاندەرانی عێراق بە “پێشێلکاری ڕوونی ماف و ژیانی مرۆڤ و سنوردارکردنی ئازادی و مافی ڕادەربڕین” ناودەبات.\nئەمڕۆ چوارشەممە، 29ی کانونی دووەمی 2020، فازڵ غەراوی، ئەندامی کۆمسیۆنی باڵای مافی مرۆڤی عێراقی ئاشکرایکرد، “لە سەرەتای دەستپێکردنی خۆپیشاندانەکان تائێستا، کۆمسیۆن 49 حاڵەتی تیرۆرکردن و هەوڵی تیرۆرکردن و 72 هەوڵی ڕفاندنی خۆپیشاندەران و چالاکانی مەدەنی تۆمارکردووە.”\nدەشڵێت، “هەر لەڕێگەی تیمەکانییەوە، کۆمسیۆن 50 حاڵەتی دەستدرێژی بۆسەر ڕۆژنامەنوسان تۆمار کردووە کە بریتین لە لێدان و هەڕەشە و تەنگەنەفەسکردن لەڕێگەى غازی فرمێسکڕێژەوە، هەروەها هێرش کراوەتەوە سەر چەندین دەزگای میدیایی و داخراون تەنها لەبەرئەوەى ڕوماڵی خۆپیشاندانەکانیان کردووە.”\nئەو ئەندامەى کۆمسیۆنى مافی مرۆڤی عێراق داوای لە حکومەت و هێزە ئەمنییەکان کردووە کە “ڕێکاری پێویست و بەکار بگرنەبەر بۆ پاراستنی خۆپیشاندەران و ڕۆژنامەنوسان، هاوکات لێپێچینەوە لەو لایەنە نەناسراوانە بکەن کە هەوڵ دەدەن دەستدرێژی بکەن و ڕادەستی دادگایان بکەن.”\nسەرۆکی پەرلەمانی ئێران توشی ڤایرۆسی کۆرۆنا بووە\nبانگەوازێکى بەپەلە لە وەزارەتى تەندروستییەوە\n15:14 چوار شه‌ممه 25 ئادار 2020\nشتاء كورونا يتشبث بأجواء العراق.. جولة جديدة من الأمطار الرعدية!\nهل سيعيد الموسم من البداية؟\n08:50 دوو شه‌ممه 06 نیسان 2020\n20:53 شه‌ممه 04 نیسان 2020\n14:24 سێ شه‌ممه 07 نیسان 2020


���ٸ� ڸ �����, ���λ�ȸ�� ���� ���ѿ��� �� '��ġ��' ���\t�����Ǿ�Ȩ\n���ٸ� ڸ �����, ���λ�ȸ�� ���� ���ѿ��� �� '��ġ��' ��� 2013-01-10 09:37 (�ѱ��ð�)\n��� ��Ʈ�ӽ� ���� ������ �������� ���翡 �����ϰ� ����ȸ���� ���� �ִ� ���� ���ٸ� �����. �� Ŭ����(����) �������� Ƽ��� ����Ʈ��(������) �繫����� ���Ѻ��� �ִ�.<����=��ǰ�>\n���� ���ٸ� �̱� ������� ���� 13�� ���������̹� 110�ֳ��� �¾� ���λ�ȸ�� ���� �޽����� ����ߴ�.\n���ٸ� ������� �� �޽������� "�ѱ��� �̱��� 60�� �Ѱ� �ƽþ� ����� ������ ��ȭ�� �Ⱥ��� �����ϴ� ��鸮�� �ʴ� '��ġ��(linchpin)' ���Ͱ�迴��"�� "�����ε� �� �����ϰ� �����Ӱ� �� ǳ���� ����� ���ư��� �� ������ ����� �� ��� �� ���� �� �߰��ϴٰ� ���� �� �־� �ڶ���"�� �����.\n'��ġ��'�� �ڵ����� ���� ������ ���� ������ �ʵ��� �࿡ �ȴ� ���� ����Ű�� ���̴�. �ܱ������δ� "���� ��å��ǥ�� �޼��ϴ� �� �ʿ��� ������"��� �ǹ̷� ���δ�.\n���ٸ� ������� �ѹ̰�迡 ���� '��ġ��'�̶� �ܾ ����� ���� �̹��� �� ��°��. ���ٸ��� �������� �ڱ��� �ĺ��� ����� �缱�� Ȯ���� ������ 12�� 20�� ��ǥ�� ���?�� "�ѹ̵����� �ƽþ� ����� ���� ��ȭ�� ������ ��ġ��"�̶�� ���� �� �ִ�.\n���ٸ� ������� �� "�������ε��� �̱��� ������ ����� �� ������ �־��"�� "���ε��� ����Ͻ� â������ ����� ���� �о߿� �̸������ �̱��� ������ ���� �̹��� �߰�, �̸� ���� �̱� ������ ���(promise of our Union)'�� ���Ƿ� ������"�� ġ���ߴ�.\n���� �ų� 1�� 13���� '���������� ��'�� ������ �̳� �� �������� ���� ��簡 �������.\n���絶�� ������ ���� 3������ ���� '��..\n���ٸ��� �� �� '��ǳ����'�� ��û�ڵ� "..


زانکۆی سۆران - زانكۆی سۆران و ئەنستیتیوتی زانستە سیاسییەکانی گرۆنۆبڵ نه‌خشه‌ڕیگایه‌كی زانستی هاوبه‌ش داده‌نێن\nزانكۆی سۆران و ئەنستیتیوتی زانستە سیاسییەکانی گرۆنۆبڵ نه‌خشه‌ڕیگایه‌كی زانستی هاوبه‌ش داده‌نێن\nبڵاوكراوەتەوە لە شەممە, 16 تشرینی دووەم 2019 20:10\nرۆژی هه‌ینی ١٥/١١/٢٠١٩، شاندێكی زانكۆی سۆران به سه‌رۆكایه‌تی به‌ڕێز "د. موسڵح مسته‌فا" سەرۆکی زانکۆی سۆران و، به ئه‌ندامه‌تی به‌ڕێزان "د. نەهرۆ زاگرۆس" یاریده‌ده‌ری سەرۆکی زانکۆی سۆران بۆ كارووباری زانستی و "د.عادل باخەوان" سەرۆکی سەنتەری سۆسیۆلۆژیای عێراق لە زانکۆی سۆران، له‌گه‌ڵ به‌ڕێز "ژان ماركۆJean Marcou" سەرۆکی پەیوەندییە جیهانییەکانی ئەنستیتیوتی زانستە سیاسییەکانی گرۆنۆبڵ، كۆبووه‌وه.\nله كۆبوونه‌وه‌كه‌دا، دوای ده‌ربڕینی خۆشحاڵی بۆ ئه‌و دیداره، به‌ڕێز "د. موسڵح مسته‌فا" سه‌رۆكی زانكۆی سۆران، سه‌باره‌ت به زانكۆی سۆران دوا. له وته‌كانیدا به‌ڕێز سه‌رۆكی زانكۆ، تیشكی خسته سه‌ر سیاسه‌ت و ستراتیژی زانكۆ و ئاماژه‌ی به‌وه‌دا، كه ئه‌گه‌رچی زانكۆی سۆران زانكۆیه‌كی نوییه و له رووی ژماره‌ی قوتابی و ستافه‌وه، ژماره‌یه‌كی كه‌می هه‌یه، به‌ڵام به وه‌پێشگرتنی سیاسه‌تێكی ئه‌كادیمی درووست، به تیمی كاركردن و گرنگیدان به پرسه كۆمه‌ڵایه‌تییه‌كانی په‌یوه‌ست به ئایین و ئاینزاكان و جێنده‌ر، گرنگیدان به خوێندن به زمانی كوردی و ئینگلیزی و گۆرینی پڕۆگرامه‌كانی خوێندن و هه‌بوونی په‌یوه‌ندی به‌رینی نێوده‌وڵه‌تی، توانیویه‌تی شوێن و پێگه‌یه‌كی شیاو له‌سه‌ر نه‌خشه‌ی ئه‌كادیمی كوردستان به‌ده‌ستبێنێ و له ریزی پێشه‌نگترین زانكۆكانی كوردستان، جێبگرێ.\nله به‌رامبه‌ردا، به‌ڕێز "ژان ماركۆ"، كه له شاری گرۆنۆبڵ و له شه‌شسه‌د كیلۆمه‌تری شاری پاریس به تایبه‌ت بۆ دیداری شاندی زانكۆی سۆران له شوێنی حه‌وانه‌یان، هاتبوو، له وته‌یه‌كدا باسی له دامه‌زراوه‌كه‌ی خۆیان كرد. ناوبراو له وته‌كانیدا تیشكی خسته سه‌ر ئه‌وه‌ی كه ئه‌نستیتیوته‌كه‌یان له ساڵی ١٩٤٨دامه‌زراوه و له‌گه‌ل هه‌ردوو ئه‌نستیتیوتی پاریس و بۆردوو، باشترین سێ ئه‌نستیتیوتی فه‌ڕه‌نسان.\nله به‌شێكی دیكه‌ی وته‌كانیدا، به‌ڕێزیان ئاماژه‌ی به‌وه‌دا، كه ئه‌گه‌رچی دامه‌زراوه‌كه‌یان حكومییه، به‌ڵام سه‌ربه‌خۆن له به‌رنامه و كاره‌كانیاندا. دواتر تیشكی خسته سه‌ر ئه‌وه‌ی، كه ئه‌نستیتیوته‌كه‌یان بەشێکە لە زانکۆی گرۆنۆبڵ، کە یەکێکە لە زانکۆ گەورەکانی فەرەنسا و، چوارەم گەورەترین زانکۆی فەرەنسایه و له ١٢٠ ی لیستی شەنگھایە.\nله به‌شێكی دیكه‌ی وته‌كانیدا، "ژان ماركۆ" باسی له‌وه كرد كه كاری ئه‌وان راوێژ و ئاماده‌كردنی نه‌وه‌كانه بۆ سه‌ركردایه‌تی كردن و په‌روه‌رده‌كردنی نه‌وه‌یه‌كی به توانا بۆ ئابووری وڵات. ئه‌مه جگه له كاركردن بۆ درووستكردنی نه‌وه‌یه‌كی رۆژنامه‌نووس و دیپلۆماسی و هه‌ڵسه‌نگێنه‌ر.\nسه‌باره‌ت به پڕۆگرامه‌كان و شێوازی كاركردنیشیان، ناوبراو باسی له‌وه كرد، ئامانجمان كاركردنه له‌سه‌ر هه‌موو دنیا. له‌مباره‌شه‌وه تیشكی خسته سه‌ر ئه‌وه‌ی، پڕۆگرامێكی خوێندنی نێوده‌وڵه‌تییان هه‌یه، كه تێیدا كوردستانیش له‌خۆده‌گرێ. قوتابییانی به‌شدار له‌م پڕۆگرامه سه‌ره‌تا ده‌بێ له پێشبڕكێدا توانای خۆیان ده‌ربخه‌ن. دوای ئه‌وه‌ی كه وه‌رگیران، جگه له‌وه‌ی كه ده‌توانن به بێ پاره زمانی فه‌ڕه‌نسی بخوێنن، پێویسته له ساڵی سێیەمیشد،ا بڕۆن بۆ دەرەوەی فەرەنسا بۆ توێژینەوە.\nله‌باره‌ی په‌یوه‌ندییه‌كانیشیانه‌وه، گوتی، كه زیاتر له ١٥٠رێككه‌وتنی هاوبه‌شیان هه‌یه.\nدوای ناساندنی دوو دامه‌زراوه‌كه به یه‌كتری، سه‌باره‌ت به جۆری هاوكاری و پێوه‌ندی دوولایه‌نه، به‌ڕێز "ژان ماركۆ" گوتی، لەڕێگای ئێمەوە، زانکۆی سۆران دەتوانێت لەگەڵ ھەموو بەشەکانی زانکۆی گرۆنۆبڵ پەیوەندی ھەبێت. ئێمه ده‌توانین له ئاستی به‌كالۆریۆس و ماسته‌ر، قوتابی ئاڵوگۆڕ بكه‌ین. هه‌روه‌ها ئاڵوگۆڕی ستافی ئه‌كادیمی كه له ١٠ رۆژه‌وه بۆ سێ مانگ له‌خۆده‌گرێ.\nله كۆبوونه‌وه‌كه‌دا، دوای گفتوگۆیه‌كی تێروته‌سه‌ل و به‌رهه‌مدار گه‌یشتنه رێكه‌وتن له‌سه‌ر نه‌خشه‌رێگایه‌كی زانستی و، وا بڕیاردرا كه له داهاتوویه‌كی زۆر نزیكدا، له رێوڕه‌سمێكی شایسته له كوردستان، واژۆ له‌سه‌ر نه‌خشه رێگا زانستییه‌كه بكرێ، كه هه‌ریه‌كه له‌م بابه‌تانه‌ی خواره‌وه له‌خۆده‌گرێ: ئاڵوگۆڕی ستافی ئه‌كادیمی، به‌ده‌ستهێنانی پێنج كورسی خوێندنی باڵا بۆ قوتابییانی زانكۆی سۆران به خۆڕایی، گرێدانی كۆنفرانسی هاوبه‌شی زانستی له كوردستان و فه‌ڕه‌نسا.\n/ لە بەشی بایۆلۆجی فاکەڵتیی زانست وۆرکشۆپێکی نێودەوڵەتی بەڕێوەچوو


چارەنووسی ئەنجومەنی ئاسایشی هەرێمی كوردستان لە نێوان بەحزبیبوون و بەنیشتیمانیبون\nلەسەرەتادا ئاشكرایە كە تا ئیستاش سیستەمی دووئیدارەیی وحزبی تەحەكوم بەهەرێمی كوردستانەوە دەكات، دوای دەساڵ لە دەرچوونی یاساكەوە و دامەزراندنی ئەنجومەنی ئاسایشی هەرێمی كوردستان تا ئیستا ئەم هەنگاوە جیا لەمە هیچ بەرەو پێشچوونێكی تری بەخۆیەوە نەبینیەوە، نەتوانراوە هەنگاوەکانی دواتر تێپەربكریت، بۆیە بارۆدوخەكە بەوشێوەیە ماوەتەوە تەنها لەڕووی شكلییەوە ئەوبەش و دامەزراوە و دەزگایانە یەكخراون ئەگەرنا لەواقعدا هیچ یەكگرتنەوە و لێكبەستنەوەیكی ڕاستەقینە لە نێوان ئەو بەش و دامەزراوە و دەزگایانە بوونی نییە.\nلەپێناو یەكگرتنەوە و بەدامەزراوەیكردن و بەنیشتیمانی كردنی دەزگا ئەمنی وهەواڵگرییەكان و نەهێشتنی دەزگائەمنی وهەواڵگرییەكانی سەر بەلایەنی سیاسی و دانان و داڕشتنی بنەمای هەواڵگری و ئاسایشی هەرێم و دروستكردنی سیستەمیكی ئەمنی وهەواڵگری نیشتیمانی. پەرڵەمانی كوردستان لەدانیشتنی ئاسایی ژمارە(11)ی ڕۆژی (2/5/2011)ز دا، بڕیاری دانانی یاسای (ئەنجوومەنی ئاسایشی هەرێمی كوردستان) ژمارە(4)ی ساڵی(2011)ز دا .هەروەها بەپێ بڕیاری ژمارە(14)ی ساڵی(2011)ز دا لەڵایەن سەرۆكی هەرێمەوە، ئەم یاساییە دەرچوێنرا.\nبەپێ ئەم یاسایە (ئەنجوومەنیك) بەناوی(ئەنجوومەنی ئاسایشی هەرێمی كوردستان) EAHK)دادەمەزرێت كە ڕاستەوخۆ بە سەرۆكی هەرێمەوە گرێ دەدرێت وە ئەرك و ئامانج و پێكهاتەكانیشی دیاری كران.\nئەنجوومەنی ئاسایشی هەرێمی كوردستان بەپێ یاسای ژمارە(4)ی ساڵی(2011)ز دامەزرا، بەڵام ئەنجوومەنەكە بەفەرمی لەساڵی (2012)دەستبەكاربوو. كەتەواوی دامەزراوە ودەزگا و بەشە ئەمنی وهەواڵگرییەكانی هەردوو ئیدارەكەی پێشووی باشووری كوردستان لە چوارچێوەیدا كۆكرانەوە، بەپێ یاساكە پەیكەرو پێكهاتەی ئەنجوومەنی ئاسایشی هەرێمی كوردستان بەم شیۆەیە ڕیكخرا، بەپێی یاساكە سەرۆكی هەرێم دەتوانێت دەزگای تر بۆ ئەنجومەنەكە زیاد بكات.\nبەشێوەیەك كەپێكهاتەی سەرەكی ئەنجوومەن پێك دێت لە:\n1. دەزگای ئاسایشی هەرێم.\n3. ئاژانسی پاراستن و زانیاری.\n دواتریش دەزگای دژە تیرۆری هەولێر و سلێمانی خرانە چوارچێوەی ئەنجوومەنی ئاسایشی هەرێمی كوردستان هەروەها فەرمانگەی تەكنۆلۆژیاش دامەزرا.\n ئەنجومەنی ئاسایشی هەرێمی كوردستان لە پێنج ئەندامی سەرەكی پێكهاتووە:\n- راوێژكاری ئەنجوومەنی ئاسایش.\n- سەرۆكی دەزگای ئاسایشی هەرێم.\nلەم پێنچ ئەندامەدا دوویان لە پارتی دیموكراتی كوردستانن هەریەكە لە( راوێژكاری ئەنجوومەنی ئاسایشی هەرێم وسەرۆكی دەزگای پاراستن) وە سێ ئەندامەكەی تریش(سەرۆكی دەزگای ئاسایشی هەرێم، سەرۆكی دەزگای زانیاری، سەرۆكی هەواڵگری پێشمەرگە)لە یەكێتی نیشتیمانی كوردستانن.\nلەیاساكەدا كۆمەڵێك ئامانج بۆ ئەنجوومەنی ئاسایشی هەرێم دیاریكران:\nكەچەندین ئامانجی باڵای نیشتیمانی ونەتەوەیی ومرۆیین، وەك مسۆگەركردنی ئاسایش و ئارامی و پاراستنی بنەما و پرەنسیپە دەستووری و یاساییەكانی هەرێم، كۆكردنەوە وشیكردنەوەی زانیاری، پاراستنی سیستەمی زانیاری، پاراستنی هەرێم لە تاوانە مەترسیدارەكان و تاوانە بەرنامەرێژكراوەكان، وەك مادەی هۆشبەر و تەزویڕكردنی دراو وگەندەڵی و شۆردنەوەی سامان هەروەها بەرەنگاربوونەوەی تیرۆر و كاری جاسوسی ، پاراستنی ئاسایشی فڕۆكەخانە و دەروازە سنوورییەكان، ئاڵوگۆڕكردنی زانیاری لە نێوان دەزگاكانی تایبەتمەند لەهەرێم و حكومەتی فیدراڵی، پاراستنی ئاسایشی ئابووریی و وزە و ئاسایشی خۆراك و تەندروستی، مسۆگەركردنی ئاسایشی بارەگا و پێكهاتەكانی پێشمەرگە و كۆكردنەوەی زانیاریی هەواڵگری و مەیدانی و ستراتیژی ...چەندین ئامانجی تر.\nڕاوێژكاری ئەنجوومەنی ئاسایشی هەرێمی كوردستان\nچۆنیەتی رێكخستن‌و فۆرمەلەكردنی ئەنجوومەنی ئاسایش بە گوێرەی یاسا رێكخراو، لە ماددەی چوارەم و بڕگەی (یەكەم)ی یاساكەدا هاتووە: ئەنجوومەن ڕاوێژكارێكی دەبێت، لە لایەن سەرۆكی هەرێمەوە بە پلەی وەزیر دادەمەزرێت، كە دەزگاكانی سەر بە ئەنجوومەن بەڕێوەدەبات و سەرپەرشتییان دەكات و هەروەها هەماهەنگیان لە نێواندا دەكات، كە جێگرێكی دەبێت و بە گوێرەی ئەو دەستەڵاتانەی پێی دەدرێت، لە بەجێگەیاندنی ئەركەكانیدا یاریدەی دەدات.\nهەرسەبارەت بە په‌راوكردنی دەسەڵات و پسپۆرییەكانی ڕاوێژكار بە گوێرەی یاساكە، (ئەنجوومەنی شورای هەرێمی كوردستان) لە بریارێكدا ئەوەی خستۆتەڕوو: (راوێژكاری ئەنجوومەنی ئاسایشی هەرێمی كوردستان) بە پلەی وەزیر هەژمار دەكرێت، دەسەڵاتی دەركردنی هەموو جۆرە بریارێكی هەیە كە لە یاسای ئەنجوومەنی ئاسایشی هەرێمی كوردستان بۆی دیاریكراوە. بەپێ یاساكە دەسەلاتەكانی هەریەكە لە راوێژكارو جێگرەكەی بە یاسا دیاریكراون.هەردووكیان پلەیان وەزیرە.\nبەڵام تا ئیستا پرسی دیاریکردنی راوێژکاریکی نوێ یەکلانەبۆتەوە.\nچارەنووسی ئەنجومەنی ئاسایشی هەرێمی كوردستان لە نێوان بەحزبیبوون بەنیشتیمانیبون:\nبەگشتی هەرێمی كوردستان لەناو دۆخیكی ناجیگیر تێپەردەبێت، گیرۆدەی چەندین كیشە وپرسێكە كە هەریەكەیان چەندین هۆكارهەن لەهاتنە ئارایان، هەموو ئەمانەش بەبەردەوامی مەترسین لەسەر قەوارەی هەرێم ودامەزراوەكانی حكومەتی هەرێم، بەتایبەتی یەكنەگرتنەوەی واقعی لایەنی ئەمنی وهەواڵگری وسەربازیی، نەبوونی سیستەمیكی یەكگرتوو و یەك ئامانج و یەك ئاراستەی نەتەوەیی.\nلەدۆخیكی بەم جۆرەی ئیستادا پێناچێت حكومەتی هەرێم بەتایبەتیش سیستەمی ئەمنی وهەواڵگری هەرێم كەلەچوارچێوەی ئەنجومەنی ئاسایشی هەرێم ریكخراوە، وا بەئاسانی و لەماوەیەكی نزیكدا لەو دۆخە ترسناكەی ئیستا تێپەربێت، چونكه ئەوە ماوەی دە ساڵە ئەو ئەنجوومە دامەزراوە هیچ هەنگاوێكی واقعی نەهاویشتراوە. پێد‌ەچێت ئاستەنگەكان ئاستەنگی گەورە و فرەلایەنبن، بۆیە لەسەر ئەم ئەساسە زۆر زەحمەتە هیچ یەكێك لەو ئاستەنگانە لەماوەیەكی نزیكدا تیپەربكرێن.\nلەبارودۆخیكی وەهادا ئەگەری ئەوە هەیە دۆخی ئەو ئەنجومەنە بەو شیوەیە بمێنیتەوە، دوای دە ساڵ لە دامەزراندنی ئەنجومەنی ئاسایش، نەتوانراوە یەكگرتنێكی واقعی ڕاستەقینە دروست بكرێت لەنێوان ئەم بەش و دامەزراوە و دەزگایانەی ناو ئەنجوومەن، نەتوانراوە بەیەك ئاراستەی نەتەوەیی ولەچوارچیوەی ئەنجومەنی ئاسایشی هەمووان بەیەكەوە پراكتیزەی كارەكانیان بكەن.\nبۆیە تائیستا بەبەردەوامی كێشە و ڕووبەرووبونەوەی میدیایی لەنێوان ئەو دەزگا ودامەزراوانە دروست دەبێت، بەجۆرێك كەلەسەر زۆریك لەدۆخ و پرس و چالاكیەكان دوو راگەیاندنی جیاواز و دوو بۆچوونی جیاواز و دوو پەیامی جیاواز لەنێوان ئەنجومەنی ئاسایشی هەرێم بوونی هەیە..! بەجۆرێك كارگەیشتووتە ئەوەی كە یەكتری تومەتباردەكەن لەسەر چەندین بابەت و پرسی جیاواز!! تەنانەت بەخیانەت كردنیش یەكتری تومەتباردەكەن. ناكرێت لەناو یەك سیستەمی ئەمنی وهەواڵگری خیانەتكار و نیشتیمانپەرەوەر بەیەكەوەبن!!لەسەر ئەم بنەمایە ئاشكرایە كە بەواقعی دوو ئاراستەی جیاواز بوونی هەیە ئەمەلەلایەك،\nلەلایەكی تریش زۆربەی جار وادەردەكەوێت ئەو دەزگا ودامەزراوانە بەسەربەخۆیی و دوور لەكۆنترۆڵی ئەنجوومەن كارەكانیان پراكتیزەدەكەن، یاخود فەرمان تەنیا لەبەرپرس و سەركردە حزبیەكانیان وەردەگرن، كەئەمەش مەترسیدارترین بارودۆخە، چونكە سەردەكێشێت بۆ بەكارهێنانی بواری ئەمنی وهەواڵگری لەبەرژەوەندی حزبی، بەرامبەر بەکیتری و بەنەیارەكانی خۆیان.\nهەروەها لەكاتێكدا دەبێت چالاكی هاوبەش وپەیوەندیێكی بەردەوام وپتەوە لەنێوان ئەو دەزگا ودامەزراوانه هەبێت وەك لە یاساكەشدا هاتووە، بەڵام وەك بەرپرسانی ئەو دامەزراوانه دەلێن چالاكی وپەیوەندی و كاری هاوبەشیان لەگەڵ دامەزراوە و دەزگا بیانیەكان هەیە، بەڵام پەیوەندیان لەگەڵ یەكتریدا نییە؟!\nلەسەر بنەمای ئەوەی كە باسمان كرد ئەگەر بەم شیوەیەی ئیستا بەردەوام بێت دەكرێت بلێین كاتێكی زۆری دەوێت بۆ ئەوەی بتواندرێت چەند ئاستەنگیكی لاوەكی تر تێپەربكریت،ئەمە\nلەلایەك ولەلایەكی تر بۆبەرجەستەكردنی دامەزراوەیبوون ونیشتیمانیبوون دەبێت پلان وستراتیجی وكۆدەنگی وهەماهەنگی وپەیوەندی وچالاكی هاوبەش و بەرژەوەندی هاوبەش لەنێوانیاندا هەبیت. دەبێت تەواوی دەزگا و دامەزراوه‌كان لەژێر هەژموونی حزبی وكەسی دەربهێنرێن. یەك ستراتیج وئاراستە بوونی هەبێت، بۆ ئەوەی سیستەمێكی ئەمنی وهەواڵگری نیشتیمانی ودامەزراوەیی مودێرنمان هەبێت. ئەگەرنا دۆخیكی بەم جۆرە بەردەوام هەڕەشەیە لەسەر قەوارەی هەرێم.\nپیۆیستە هەرچی زووە ئیتر ئەم گەمە سیاسیە حزبیە بەجۆرێك كۆتایی پێبهێنرێت، بۆ ئەوەی ئەو دۆخە ناجیگرەی كە تەواوی سێكتەرەكانی گرتووتەوە كۆتایی پێبێت، لەوە زیاتر پێگەی كورد و هەرێمی كوردستان لەسەر ئاستی ناوخۆیی و دەرەوە لاوازنەكرێت، لەپیناو بەرژەوەندی كەسی وحزبی چیتر زیان لەبەرژەوەندی نیشتیمانی نەدرێت.\nپیۆیستە سوود لە ئەزموونی وڵاتانی تر وەرگرین یاسای ئەنجومەنی ئاسایشی هەرێم هەمواربكرێتەوە، پێكهاتەكانی ئەنجوومەنی ئاسایشی هەرێم و هەروەها سنور وئەرك وئامانج وكارەكانیان پێناسەبكرێنەوە، بەجۆرێك ئێتر كاربكرێت كە ھەتا ئەگەر لەداهاتوودیکی دووریش بێت هەرێمی كوردستان ببێتە خاوەنی سیستەمیكی ئەمنی وهەواڵگریی نیشتیمانی بەهێز كەلە ئاستێكی بەرزی هەرێمی ونێودەولەتیدابێت.\nهەروەها لەئاستێكی بەرزی نەتەوەیی ونیشتیمانیدا كاربكەن، سنوری كارەكانیان فراوان بكەن، بەجۆرێكبێت كەهەر كوردێك لەهەر شۆینێك بێت بەهێ خۆی بزانێت. ئێتر هەموو ئه‌و گومان و ئاماژانەی لەسەر ئەو دەزگا ودامەزراوانە هەنە بەو شێوەیە نەبێت، چونكە بەم شێوەیە به‌رده‌وامبێت بەشێكی زۆر لەهاوڵاتیان هیچ متمانەیكیان بە دامەزراوە ودەزگاكانیان نامێنیت ،ئەمەش ئاماژەی زۆر خراپن، دەكرا لەماوەی ئەو دە ساڵەدا كاری مەزن كرابانە هەموو ئەو دامەزراوە ودەزگایانە وێنایەكی تریان دروست كردبا.\nبەڵام لەگەڵ هەموو ئەمانەشدا كەباسمان كرد سەرباری ئەو بارودۆخە خراپە سیاسی وئابوریی وتەندروستیەی كەلەسەر ئاستی هەرێمی ونێودەوڵەتیدا بوونی هەیە، لەگەڵ هەموو ئەو موئامەرانه‌ی كەلەسەر كورد بەگشتی لەهەر چوار پارچەی كوردستان بوونی هەیە بەبەردەوامی قەوارەی هەرێمیش لەوچوارچێوەیە ،هەروەها هەڵكەوتە جوگرافیاكەی هەرێم كە كەوتووه‌تە ناوەندێكی پر كێشە وململانی هەرێمی ونێودەوڵەتی، بەڵام لەگەڵ ئەوەشدا توانراوە ئارامی وئاسایشێكی باش فەراهەم بكرێت، بەڵام لەگەڵ ئەوەشدا ئەمە لە ئاستی داخوازی وداواكاری وئامانجە باڵا نەتەوەیی و نیشتیمانیەكانمان نییە.\nئەگەر دۆخەكە بەم جۆرە بەردەوام بێت تەواوی قەوارەی هەرێم بەردەوام لەبەردەم مەترسی گەورە دایە چارەنووسی ئەو ئەنجوونە هاوشیوەی ئەو دە ساڵەی كە تێپەربوو بەردەوام ده‌بێت!پێ ناچێت ھیچ ستراتیج و پرۆژەیکی جدی یەکگرتووی یەک ئاراستەی نەتەوەیی و نیشتیمانی ھەبێت کاری لەسەر بکریت !پێ ناچێت حزبەکان دەستبەرداری بەرژەوەندییەکانیان بن لە پێناو نەتەوەیبوون وبەنیشتیمانیبون!!


دوو شه‌ممه, تشرینی یه‌كه‌م 25\nHome›ئابووری›به‌پێدانى سێ مووچه كرێكارانى پاككه‌ره‌وه لەگەرمیان چوونەوە سەر کارەکانیان\nکۆبوونەوەی زبڵ و خاشاک لەگەرمیان فۆتۆ: SNN\nبۆ جارى سێهه‌م كرێكارانى پاككه‌ره‌وه له گه‌رمیان له‌به‌ر پێنه‌دانى مووچه‌كانیان مانیان گرت و به‌وهۆیه‌وه كۆڵان و شه‌قامه‌كان خۆڵ و خاشاكى زۆرى هاووڵاتیانى تێدا كۆبووه‌وه.\nلایه‌نى په‌یوه‌ندیداریش ده‌ڵێت “ئه‌مڕۆ كێشه‌كه‌یان چاره‌سه‌ر كراوه و به‌پێدانى سێ مووچه ده‌ستیان به كاركردن كردووه، بڕیاره چه‌ند ڕۆژی داهاتوو ناوچه‌كه پاكبكه‌نه‌وه”.\nله ماوه‌ى سێ مانگى رابردوودا بۆ جارى سێهه‌مه كرێكارانى كۆمپانیاى سه‌گرمه كه كارى پاككه‌ره‌وه‌ى شار و ناوچه‌كانى گه‌رمیانیان له ئه‌ستۆدایه له‌به‌ر پێنه‌دانى مووچه‌ى چه‌ند مانگێكیان مانده‌گرن و كار ناكه‌ن.\nبه‌رزان كه‌ریم بەڕێوه‌به‌رى گشتى شاره‌وانییه‌كانى گه‌رمیان بهSNNى راگه‌یاند: له‌گه‌ڵ لایه‌نه په‌یوه‌ندیداره‌كان له هه‌وڵدابوون بۆ ئه‌وه‌ى كێشه‌ى پاككه‌وانى كۆمپانیاى سه‌گرمه چاره‌سه‌ر بكه‌ن و ده‌ست به‌كاركردن بكه‌نه‌وه كه له‌به‌ر دواكه‌وتنى مووچه‌ى چوار مانگیان چه‌ند ڕۆژێكه كار ناكه‌ن.\nوتیشى: “ئه‌مڕۆ سێ مووچه‌یان بۆ سه‌رف كراوه و ته‌نها یه‌ك مووچه‌یان ماوه و هه‌ر ئه‌مڕۆش ده‌ستیان كردووه به كاركردن، به‌ڵام له‌به‌رئه‌وه‌ى چه‌ند ڕۆژێكه كار ناكه‌ن و خۆڵ و خاشاكى زۆر كۆبووه‌ته‌وه، بۆیه كاتى ئه‌وێت بۆ ئه‌وه‌ى وه‌كو پێشووتر ناوچه‌كه پاكبێته‌وه”.\nله سنوورى گه‌رمیان ڕۆژانه زیاتر له 500 تۆن و خۆڵ و خاشاك هه‌یه و له‌لایه‌ن كرێكارانى كۆمپانیاى سه‌گرمه‌وه پاكده‌كرێته‌وه كه زۆربه‌یان مووچه‌كانیان 300 هه‌زار دیناره.\nکۆرۆنا گەیشتە پەرلەمانی عێراق\nپێناچێت ئه‌حمه‌د یاسین جارێكى تر هه‌ڵبژارده‌ى عێراق به‌چاوى خۆى ببینێته‌وه\nروونکردنەوە دەدرێت لەبارەی بانگکردنی خاوەن مارکێتێک لەسەر هەرزانکردنی نرخ\nڕاوێژكاری ئابووری کازمی باس لە دابەزاندنی بەهای دۆلار دەکات بەرامبەر دینار\nمه‌ترسییه‌كى نوێ له‌سه‌ر پشكى هه‌رێم له پرۆژه‌یاساى بودجه‌ى عێراق دروستده‌بێت\nئینفۆگرافی:خشتەی یارییەکانی هەفتەی 28ی خولی ئیسپانیا\nلەگەڵ بڵاوبوونەوەی “کۆرۆنای گۆڕاو” کاریگەری راستەوخۆ دەکاتە سەر بەهای نەوت\nترەمپ فەرمان دەکات سوپا لەنێو شارەکانی ئەمریکا بکشێنەوە\n“پشکی هەرێم لە بودجەی عێراق کێشەی مووچەی فەرمانبەرانی هەرێم چارەسەر دەکات”\nحکومەتى هەرێم بڕیارى لەبارەى دەستپێکردنەوەى پرۆسەى خوێندنەوەدا


كورسی و سه‌رۆك\nزۆر سه‌یره زۆربه‌ی ئه‌وانه‌ی به زۆر له كورسی ده‌سه‌ڵات ده‌خرێنه خواره‌وه، ئه‌وانه‌ن كه كاتێك چونه‌ته سه‌ر كورسی ده‌سه‌ڵات زۆرترین چه‌پڵه‌یان بۆ لێدراوه و به‌رفره‌ترین ده‌ست و پێوه‌ند و نۆكه‌ر و به‌رده‌ستیان هه بوه، ئه‌و جۆره سه‌رۆكانه هاوشێوه‌ی سه‌دام و موباره‌ك و بن عه‌لی و عه‌لی عه‌بدوڵا ساڵح و سبه‌ی... به‌شار ئه‌سه‌د و زۆری دیكه، ئه‌وانه كاتێك ده‌خرێنه سه‌ر كورسی ده‌سه‌ڵات به چه‌پڵه رێزان و به‌سه‌ر ده‌ست و باوه‌شی خه‌ڵكه‌وه ده‌برێنه سه‌ر كورسیه‌كه، ساڵانی سه‌ره‌تا خه‌ڵكی سه‌مای بۆ ده‌كه‌ن و ئه‌ویش به‌نێو ئاپۆرای خه‌ڵكدا ده‌ڕوات و ده‌ستیان له شێوه‌ی سڵاو بۆ هه‌ڵده‌بڕێت، ره‌نگه سڵاو بێت و ره‌نگه ئاماژه بێت بۆ هه‌ڕه‌شه و شتی تر.\nساڵه‌كان تێده‌په‌ڕن به‌ره‌به‌ره خه‌ڵك له‌و سه‌رۆكه ده‌كشێنه‌وه و ئه‌ویش زیاتر باوه‌ش ده‌كات به كورسیه‌كه‌یدا، سه‌ره‌تا خه‌ڵكه دوره‌كه ده‌تارێن، تا خه‌ڵك زیاتر لێی ده‌كشێنه‌وه ئه‌و زیاتر له هه‌ڵبژاردنی درۆ و ساختانه‌دا ده‌نگ ده‌هێنێ، دوای رۆیشتنی خه‌ڵكه دوره‌كه ئه‌وجا نزیكه‌كان ده‌ست پێده‌كات، وه‌ك ئه‌ندامانی حیزب، باوه‌ڕدارانی حیزب، موچه‌خۆرانی حیزب، سه‌رۆك زیاتر باوه‌ش ده‌كات به كورسیه‌كه‌دا و به ئامان و زه‌مان به‌ری نادات، 99%ی ده‌نگه‌كانیش له یاریه‌كه‌ی خۆیدا ده‌هێنێت.\nساڵی تازه دێت و نزیكه‌كانی سه‌رۆك قه‌لفڕی لێده‌كه‌ن، ئه‌ویش وه‌ك منداڵ وڕك له كورسیه‌كه‌ی ده‌گرێت و به‌ری نادات شه‌بیحه و به‌ڵته‌گیه و چه‌قۆكێش و جنێو فرۆش و جاسوسیش به‌هه‌مو كوچه و كۆڵانی وڵاتا بڵاو ده‌كاته‌وه، به‌ڵام دوركه‌وتنه‌وه لێی ده‌گاته ناو بنه‌ماڵه‌كه‌ی و سه‌ره‌تا ئامۆزاو زازاكان دور ده‌كه‌ونه‌وه و دواتر براو كوڕو ئه‌وانی تر، كه‌چی سه‌رۆك زیاتر باوش ده‌كات به كورسیه‌كه‌یدا و ئاماده‌نیه ده‌ستبه‌رداری بێت، سه‌رۆك ده‌وروبه‌ری خاڵی ده‌بێت و هه‌ر ئه‌وانه‌ی له‌سه‌ره‌تادا به‌چه‌پڵه هێنایانه سه‌ر كورسی هه‌وڵده‌ده‌ن به چه‌پڵه له كورسیه‌كه بیهێنه خواره‌وه، ئه‌ویش وه‌كو منداڵ شیوه‌ن ده‌كات و كورسیه‌كه به‌رنادات، تا له كورسیه‌كه نه‌یخه‌نه خواره‌وه، سه‌رۆك به‌چه‌پڵه دێت و به چه‌پڵه ده‌ڕوات، به‌ڵام جیاوازیه‌كی زۆر له‌نێوان ئه‌و دو چیرۆكی هاتن و چونه‌دا هه‌یه.


دەمویست خۆم بەدور بگرم لەو موهاتەراتانەی دکتۆرەکانی کوردایەتی ، کە هەر رۆژەی ئینتاجی ڕزمەیەک پرۆژە بۆ دەوڵەتی کوردی دەکەن بە گیرفانی حیزبە فاشیلەکانی کوردستاندا . ئەو دکتۆرانەی ( بەتاک و بەجووت ) خۆیان لەئاوێنەدا وەک شارل تالێران دەبینن . دەیانەوێت مەنتیقی بتڵی ئەمنە سوورەکەمان پێ بسەلمێنن : لەپاش ڕاپەڕین کە کورد دەستەڵاتی سیاسی گرتە دەست . گوایە لە کاتی ئەشکەنجەدانی زیندانیەکدا، بە مۆدێلی بەعس ، دەیانەوێت بتڵێک ببڕنە زیندانیەکە . ئەمنە کوردەکە بە زیندانیە کوردەکە دەڵێت : هەی نامەرد ئەوە ئەگەر بتڵی عەرەبەکە بایە هەڵتدەگرت ، بەڵام بتڵی کوردەکەت پێ هەڵناگیرێت !!؟؟؟


مەترسییا سێدارەدانا ب دزی یا گرتیەک سیاسی یێ کورد ل ئۆرمیێ هەیە - دارکا مازی\nمەترسییا سێدارەدانا ب دزی یا گرتیەک سیاسی یێ کورد ل ئۆرمیێ هەیە\nروانگەها مافێن مرۆڤان ئا ب ناڤێ هەنگاوێ ئەڤرۆ رۆژا شەمبی 12/9/2020ێ راگەهاند، گرتیەک سیاسی کو ب سیدارەدانێ ھاتیە مەحکووم کرن سێ رۆژ بەرێ ژ گرتیگەھا ئۆرمیێ بۆ جھەک نەناس ھاتیە ڤەگوھاستن و دبیت کو ب دزی ڤە بهێتە سیدارەدان.\nگرتیێ خەلکێ مەھابادێ یێ ب ناڤێ “رەحیم برین” بەری 15 سالان ب تاوانا “ئەندام بوون د حیزبەک کوردی دا” و “کوشتنا بەرپرسەکی حکوومەتێ” ھاتە گرتن.\n“رەحیم برین” پشتی کو چەند جاران هەول دایی خوە د زیندانێ دا بکوژیت، د “بەشێ جارەسەریێن دەرۆنی” دا ھاتە راگرتن.\nل گۆری چاڤکانیەک ئاگاھدار ل گرتیگەھا ئورمیێ، مالپەرا ھەنگاو نڤیساند کو مالباتا قوربانی داخاز ژ داواکارێ گشتی کریە کو ئەو ب خوە بریارا سەربەستبەردان ئان سیدارەدانێ بۆ بدەت.\nرەحیم برین د سالا 2005-ێ دا دەما پرۆتەستۆیەک گشتی ل دژی کوشتنا چالاکڤانەک مەھابادێ ب ناڤێ “شووانە سەید قادر”چێبووی هاتیە گرتن و ب تاوانا کوشتنا رایەدارەک حکوومی د ڤێ چالاکیا پرۆتەستۆ کرنێ دا ب سیدارەدانێ هاتیە سزادان.\nل گۆری کەسێن نێزیکی رەحیم برین، ناڤبووری ل ژێر ئیشکەنجەیان دا ب دارێ زۆرێ دانپیدان کریە و چەندین جاران گۆتیە هەڤالێن خوە یێن د زیندانێ دا کو وی چ کەسەک نەکوشتیە و ل ژێر ئیشکەنجەیان دا وی دانپێدان کرییە.


ماڵپه‌ڕی مامۆستا مه‌لا طاهر بامۆكی ماڵپه‌ڕێكی تاكه‌كه‌سی یه خودی مامۆستا ئێستا سه‌رپه‌رشتی ده‌كات و ڕۆژانه داتاو زانیاری یه‌كانی بۆ داخل ده‌كرێت\nناوی : طاهیر أحمد قادر نادر\nساڵی له‌دایك بوون: 1956\nشوێنی له‌دایك بوون: گونــــدی بامـــــــۆك\nخوێندنی سه‌ره‌تایی له بامۆك ته‌واو كردووه له ساڵی 1970 دا , خوێندنی ناوه‌ندی له هه‌ڵه‌بجه‌دا ته‌واو كردووه له ساڵی 1975 , خوێندنی ئاماده‌یی له سلێمانی ته‌واوكردووه له ساڵی 1978 دا , خوێندنی په‌یمانگای ته‌كنینكی له‌به‌غداد ته‌واو كردووه له ساڵی 1980 دا , له ساڵی 1982 دا بووه به مامۆستای پیشه‌سازی هه‌ڵه‌بجه له ساڵی 1986 دا ژنی هێناوه , وه كچێك و سێ كوڕی هه‌یه . له به‌رواری (29/4/1987) دا له‌سه‌ر نه‌كردنی سه‌ربازی له‌كار ده‌ركراوه\n, له (13/5/1987) دا به‌ره‌و سنوره‌كانی ئێران له ترسی ڕژێم له هه‌ڵه‌بجه ده‌رچوون , پاشان له پاوه و هه‌وراماندا ماوه‌ته‌وه‌و خه‌ریكی خوێندنی علومی شه‌رعی و فه‌قێیه‌تی بووه له‌سه‌ر ده‌ستی زانایانی كوردی عێراقی و ئێرانیدا له ئاوایی (بنده‌ره) ئه‌بێته‌وه پێش نوێژو ووتارخوێن خۆبه‌خشانه له 19/8/1991 ئیجازه‌ی مه‌لایه‌تی وه‌ر ئه‌گرێت له‌سه‌ر ده‌ستی مامۆستا ملا (سید نجم الدین طه ) داڕه‌حمه‌تی خوای لێ بێت.\nله دوای ڕاپه‌ڕینه‌كه له 22/9/1991 دا ده‌گه‌ڕێته‌وه بۆ كوردستانی عێراق و هه‌ڵه‌بجه‌و بامۆك , له (14/10/1991) دا ئه‌بێته ئیمام و خه‌تیبی مزگه‌وتی (شێخ عبدالقادر گه‌یلانی)ناسراو به مزگه‌وتی "زه‌نگی سه‌رییه‌كان" له شارۆچكه‌ی برایه‌تی (باریكه).\nله (4/7/1995) دا دێته سه‌ید صادق و ئه‌بێته ئیمام و خه‌تیبی مزگه‌وتی گه‌وره , له (2/6/1996) دا له ووتار خوێنی لا ئه‌برێتله‌سه‌ر كاری سیاسی, له (24/10/1997) داكه مزگه‌وتی عومه‌ری كوڕی خطاب له هه‌ڵه‌بجه ته‌واو ئه‌بێت له ڕۆژی كردنه‌وه‌یدا دائه‌نرێت به ووتارخوێنی مزگه‌وته‌كه , به‌ڵام پێش نویژی یه‌كه‌ی هێشتا له مزگه‌وتی گه‌وره‌ی سیدصادق ئه‌مێنێت.\nپاشان له (19/10/2000) دا ماڵیان دێته‌وه هه‌ڵه‌بجه‌و به پێش نوێژو ووتار خوێنی مزگه‌وتی عمری كوڕی خه‌تاب تا ئه‌مڕۆیش به‌رده‌وامه .\nله (10/2/2006)دا له حیزبایه‌تی ده‌ست ئه‌كێشێته‌وه و ئێستا وه‌ك زانایه‌كی موسڵمانی سه‌ربه‌خۆ پڕ به واتای ووشه‌ی سه‌ربه‌خۆ سه‌رگه‌رمی كاری زانایی و مه‌لایه‌تی خۆیه‌تی له: پێش نوێژی - ووتارخوێنی - وانه‌ی گشتی - وه‌ڵامدانه‌وه‌ی پرسیاری شه‌رعی چاره‌سه‌ری كێشه‌ی هاوڵاتیان - خزمه‌تكردنی مزگه‌وته‌كه‌ی - خه‌م خواردنی ماڵ و منداڵ و باوك و دایكه ڕیش سپی و سه‌رسپی یه‌كه‌ی - ئینجا به‌رنامه‌ی ته‌له‌فزیۆنی له‌سه‌ر بابه‌ته گرنگه‌كانی عه‌قیده‌و عیباده‌ت و ئه‌خلاق - ڕێنمایی یاسایی بۆ هاتوچۆو ئامۆژگاری قوتابیان و چین و توێژه‌جیاجیاكانی هه‌رێمی كوردستان دايه . له ساڵی 2009 دا كۆلێژی كوردستان بۆ پێگه‌یاندنی پێش نوێژو ووتارخوێن ته‌واو ئه‌كات ڕۆژانه چه‌ندین پرسیارو كێشه‌ی هاولاتیان چاره‌سه‌ر ئه‌كات ڕاسته‌وخۆ له ڕێگای ته‌له‌فۆنه‌وه .\nهه‌ر له له‌منداڵیه‌وه خولیای مزگه‌وت و قورئان و زانایان ئه‌كه‌وێته سه‌ری , بۆیه شان به‌شان له گه‌ڵ خوێندنی قوتابخانه‌شدا له مزگه‌وت و حوجره‌ی بامۆك و مزگه‌وته‌كانی هه‌ڵه‌بجه‌و سلێمانی و به‌غداد و پاوه و دوریسان هه‌وڵی فێربوونی قورئانی پیرۆز و زانسته‌كانی (نحو و صرف و فقه و اصول و بلاغه‌و علوم الحدیپ و علوم القران) دا ئه‌دات .\nله شاری هه‌ڵه‌بجه له ساڵه‌كانی 1970-1974 به‌رده‌وام به‌شداری وانه‌كانی ته‌فسیری زانای پایه‌به‌رزی موفه‌سیری قورئان جه‌نابی مامۆستا (عوسمان عبدالعزیز) پریسی ده‌كات.\nله‌به‌غدادیش چوار ساڵ له‌خزمه‌تی زاناو وتار بێژی ناودار شێخ محمود غریب له‌مزگه‌وتی حاج محمود البنیه به‌شداری له‌وانه‌كانی ته‌فسیر كردووه.\nله‌مزگه‌وتی حاج فوزیه له شارع فلسطین به‌شداری وانه‌كانی عقیده و اخلاقی (شێخ سامی) وتاربێژی مزگه‌وته‌كه‌ی كردووه.\nله‌ساڵی 2006 دا له‌مانگی پیرۆزی ڕه‌مه‌زاندا ئه‌ڕوات بۆ سه‌فه‌ری پیرۆزی عه‌مره له‌سه‌ر ئه‌ركی چه‌ند موسڵمانێك شاد ئه‌بێت به‌بینینی كه‌عبه‌ی پیرۆز و (روظه‌ی مطهره) له‌هه‌مان ساڵدا له‌مانگی قورباندا ئه‌ڕوات به‌مورشیدی حاجیان له‌سه‌ر ئه‌ركی وه‌زاره‌تی ئه‌وقاف فه‌ریزه‌ی حه‌ج ئه‌نجام ده‌دات , سه‌ردانی ئێران و سوریا و سعودیه‌ی كردووه.هه‌روه‌ها به‌ژداری سه‌دان صوڵحی نێوان بنه‌ماڵه و عه‌شیره‌ته‌كان و لایه‌نه سیاسیه‌كانی كوردستانی كردووه , سوپاس بۆ خوا زۆر جاریش سه‌ركه‌وتو بووه .\nله‌هاوكاری كردنی لێقه‌وماوان و هه‌ژاراندا له‌گرانیه‌كه‌دا كاریگه‌ری باشی هه‌بووه له‌سه‌ر ده‌وڵه‌مه‌ندان و خێرخوازان بۆ یارمه‌تی دانی هه‌ژاران.\nله‌لیژنه‌كانی تێڕوانینی شه‌رعی و فتوادا هه‌میشه هه‌وڵی داوه دابران و لێكترازانی خێزانه‌كان دروست نه‌بێت.\nله‌به‌رئه‌وه‌ی دیارده‌ی سیاسه‌ت و حیزبایه‌تی زۆر تۆخ نه‌كردوه‌ته‌وه و هێرشي نه‌كردووه‌ته سه‌ر هیچ كه‌سایه‌تی و لایه‌نێك\nئاماده‌بووانی وتاره‌كانی هه‌موو جۆره هاوڵاتیه‌كی تێدا ده‌بینرێت.\nزۆربه‌ی لاوان باسى ده‌ردی دڵیان لای مامۆستا كردووه چونكه پێیاندا هه‌ڵنه‌شاخاوه, گوێ ی بۆگرتن و ته‌ریقی نه‌كردونه‌ته‌وه.\nله‌خزمه‌تی ئه‌م مامۆستایانه‌دا ده‌رسی خوێندووه:-\nمامۆستا ملا صاڵی بامۆكی\nمامۆستا حمه ئه‌مین ئیمامی\nمامۆستا سیف الدین احمد بامۆكی\nمامۆستا ملا عوسمان عبدالعزیز پریسی\nمامۆستا ملا عمر ڕێشاوی\nمامۆستا ملا محمود عه‌نه‌بی\nمامۆستا سید نجم الدین طه\nمامۆستا ملا فائق ئه‌سپه‌ڕێزی\nمامۆستا ملا شێخ عبدالقادری سه‌وڵاوا\nمامۆستا ملا ناصری صوبحانی\nمامۆستا ملا د.محمد صۆفی عبدالله پێنجوێنی منطق\nزۆر جار پرسیار و كێشه‌ی شه‌رعی ئه‌نارده خزمه‌تی مامۆستا ملا عبدالرحمنی داربه‌ڕووله به‌نوسراو وه‌ڵامه‌كه‌ی بۆ ئه‌نارده‌وه.\nکۆد بۆ تەکنەلۆجیا و دروست کردنی وێب سایت و داتەبەیس\nKOD for technologies, Developing Databases, Websites and Offering Domains and Hostings\nLinkp.net is for collectiong all your links\nلینکپی بۆ کۆکردنەوەی هەموو لینکەکانت و کردنی بەیەک پڕۆفایل لە لینکپی\nژماره‌ی سه‌ردان 414890 میوان 8\nDeveloped by Kodtech , 2010 - 2020


NET TV HD : Dramai Kurdi Komidy Charx u Falak 23 چەرخ‌و فەلەک ئەڵقەی Sorani Dramaiaky Komalaiaty u Dramia. Rishan roly Aso dageret ka roly sarakia, Drmay Charkh w Falak Barhami kanali NET TV HD ba zmani Kurdi Sorani. am dramaia la 2021 dasty pekrdwa u hata estash bardawama.